Stevandić: Neprihvatljiv koncept SzP i njihovi kandidati Govedarica i Ivanić - Leutar.net\nHomeVijestiRepublika SrpskaStevandić: Neprihvatljiv koncept SzP i njihovi kandidati Govedarica i Ivanić\nStevandić: Neprihvatljiv koncept SzP i njihovi kandidati Govedarica i Ivanić\n25. februara 2018. Leutar Republika Srpska, Vijesti 0\nBANJALUKA – Predsjednik Ujedinjene Srpske Nenad Stevandić saopštio je danas da je za Ujedinjenu Srpsku neprihvatljiv koncept Saveza za promjene na predstojećim izborima i njihovi predloženi kandidati za predsjednika Republike Srpske Vukota Govedarica i Mladena Ivanić za srpskog člana Predsjedništva BiH.\n„Koncept Ujedinjene Srpske i strateški pravci vezani za budućnost Republike Srpske ne mogu da podrže kandidate Saveza za promjene, jer njihov koncept ne govori o zaštiti subjektiviteta, suvereniteta i ustavno-pravnog položaja Republike Srpske“, rekao je Stevandić na konferenciji za novinare u Banjaluci.\nStevandić smatra da „koncept Saveza za promjene govori o kupovanju ljudi, posezanju za funkcijama u smislu njihovog podaništva i nagrađivanje resursima za služenje politici koja je posvećena tome da Republika Srpska bude slabija“.\n„Koncept Saveza za promjene se temelji na ranijim iskustvima kada predsjednik Republike Srpske pozove predsjednika SDS-a na sastanak, on se ne odazove, a sutradan se odazove Bakiru Izetbegoviću. Takav koncept ne može da dobije podršku građana Republike Srpske i mi se prevashodno razlikujemo od Saveza za promjene u konceptu“, kaže Stevandić.\nKomentarišući kandidatru Vukote Govedarice za predsjednika Republike Srpske ispred Saveza za promjene, Stevandić je rekao da je ovo personalno rješenje „ispod obrazovnih, naučnih kriterijuma, lošeg političkog bekgraunda, izbjegavanja učešća u stvaranju Republike Srpske“.\n„Koncept Saveza za promjene je potpuna ekonomska, nacionalna i politička katastrofa, jer subjektivitet političkog projekta tog Saveza se temelji na stvaranju afera i napetosti u Srpskoj i pravljenju političke atmosfere hajke, haosa i podjela. Opstanak te politike bi donio još četiri godine većih napetosti i haosa i gubitka u Srpskoj i BiH“, ocijenio je Stevandić.\nStevandić je rekao da želi da „čestita Mići Mićiću na izboru za predsjednika SDS-a krajem ove godine kada se završe oktobarski izbori i kada bude najveći krah SDS-a zato što je on jedina osoba koja u SDS-u nikad nije izgubila izbore u regionalnom smislu i gradu kojeg vodi za razliku od Govedarice koji je potpuno izgubio sve izbore u Hercegovini“.\n„Dodik bi bio najčvršći predstavnik interesa Republike Srpske, jer trenutno ima najmanju podršku iz FBiH“, istakao je Stevandić.\n„Registar dijaspore je potreban kako bi se lakše mogla ostvariti komunikacija sa našim dragocjenim ljudima u dijaspori“, zaključila je Kecmanova.


Zvezdini juniori protutnjali Kranjem, polovičan učinak protiv Zagreba u "Pioniru"\nJuniori Crvene zvezde odigrali su još jedan sjajan meč u slovenačkom šampionatu. Najstarija juniorska selekcija beogradskog kluba zabeležila je trijumf i na četvrtom ovosezonskom gostovanju u isto toliko mečeva u "Deželi". Zvezdini hokejaši slavili su najubedljiviji trijumf u sezoni, ovog puta u Kranju protiv Triglava – 9:1 (1:1, 4:0, 4:0). Sjajnom partijom tim Jovice Rusa sačuvao je čelo tabele sa maksimalnih 12 bodova, koliko ima i ljubljanska Olimpija, ali "Zmajčeki" imaju dva odigrana susreta više od Beograđana. Odličnu partiju sa po dva postignuta gola pružili su Danijel Mihal (dve asistencije), Vasilije Anđelković (1A) i Džordž Tarakan, po jednom su se u strelce upisali Marko Dragović (1A), Igor Mitrović (1A) i David Miljković, ali bi epitet junaka utakmice mogao da ponese i Matija Vuković koji nije zatresao mrežu protivnika, ali je upisao čak četiri asistencije. O Zvezdinoj dominaciji mnogo govori i odnos udaraca na gol od čak 45-16! "Crveno-beli" takmičenje nastavljaju u nedelju, 30. oktobra u ljubljanskom "Zalogu" kada će se sastati sa juniorima Slavije, što će biti i derbi kola, budući da slovenački klub trenutno ima samo bod manje od Crvene zvezde na trećem mestu na tabeli, istina, uz dve odigrane utakmice više.\nKonačno je i beogradska publika imala priliku da gleda mečeve slovenačke lige. U ledenoj dvorani "Pionir" u subotu je gostovala ekipa Zagreba u kategorijama U16 i U12, a "Crveno-beli" zabeležili su polovičan učinak. Težak poraz od Mladih Jesenice prošlog vikenda (2:9), hokejaši Crvene zvezde u kategoriji do 16 godina nadomestili su ubedljivim trijumfom protiv Zagrepčana rezultatom 8:2 (1:0, 2:0, 5:2). Zvezdini hokejaši su imali potpunu dominaciju punih 55 minuta (ukupan broj udaraca na meču 34-17), a posebno je izražena bila u trećem periodu u kojem su za prvih 15 i po minuta postigli pet golova za velikih 8:0. Tek u poslednjim minutima gosti su uspeli da donekle ublaže poraz za konačnih 8:2. Het-trik na ovom susretu u periodu od samo pet minuta u poslednjoj trećini (od 47. do 52. minuta) zabeležio je Strahinja Vdović, dok je mirnu prednost domaćem timu golovima u prva dva perioda obezbedio bek Zvezde Marko Mladenović. U strelce se upisao i Aleksandar Vuković, dok su sjajni bili kapiten Marko Dragović sa jednim pogotkom i čak tri asistencije, odnosno bek Đorđe Stojsavljević koji je uz gol upisao i jedno dodavanje za pogodak. Zvezda je trenutno četvrti tim tabele slovenačkog prvenstva sa devet bodova iz pet odigranih mečeva, osam manje i meč manje od vodećih Jeseničana, koji su pobedom zabeleženom tek u penal seriji protiv Bleda (3:2) izgubili prvi bod u sezoni. Beogradski tim u subotu gostuju MK Bledu, trenutno drugoplasiranom timu na tabeli sa 12 osvojenih bodova iz šest utakmica.\nKompletno slavlje Crvene zvezde ovog vikenda ipak nije viđeno, pošto je u duelu istih protivnika, samo u konkurenciji pionira (U12) u kojoj je Zagreb bio bolji rezultatom 7:2 (2:0, 3:1, 2:1). Gosti su do ključne prednosti stigli početkom drugog perioda kada su imali rezultat od 3:0. "Crveno-beli" uzvratili su golom Andreje Popovića u 21. minutu, ali je potom usledila serija Zagrepčana od 4-0, da bi tek u završnici Lazar Lalošević smanjio rezultat posle asistencije upravo Popovića, za konačnih 2:7. Bio je to drugi poraz ekipe Vukašina Stevića u četiri odigrana susreta, posle kojeg se nalazi na šestom mestu sa šest bodova, 12 manje (i dve utakmice manje) od neporažene ljubljanske Olimpije.\nČetvorica srpskih sudija na IIHF svetskim prvenstvima 2017, Nedeljković u Diviziji I


Kulturne manifestacije povodom Dana Sandžaka - Radio Sto Plus\nKulturne manifestacije povodom Dana Sandžaka\nNizom kulturnih manifestacija, koje odvojeno u Novom Pazaru organizuju Bošnjačko nacionalno vijeće (BNV) i Kulturni centar, u narednih nekoliko dana biće obeležen Dan Sandžaka, nacionalni praznik Bošnjaka u Srbiji, saznaje radio Sto plus.\nOvaj praznik se obeležava u znak sećanja na osnivanje Zemaljskog antifašističkog veća narodnog oslobođenja Sandžaka (ZAVNOS), u Pljevljima 1943.\nProgram obeležavanja praznika BNV počinje sutra u 18 sati, promocijom knjige „Sandžak stogodišnja borba za slobodu“ autora Dauta Nurilera, a nastavlja u subotu u isto vreme organizovanjem „Sandžačkih književnih susreta- SAKS 2021“.\nIstim povodom u ponedeljak će u prostorijama ovog nacionalnog organa biti održan Okrugli sto „ZAVNOS- historijske okolnosti autonomije Sandžaka“.\nKulturni centar u Novom Pazaru program obeležavanja Dana Sandžaka počinje takođe sutra, u 19.30 sati, otvaranjem likovne izložbe „Jesenji likovni salon“, dok u subotu organizuje tribinu „Živjeti ideju antifašizma“.\nU programu nastupa Omladinski hor iz ovog grada, a posetioci će biti u prilici da pogledaju izložbu ručnih radova i narodne umetnosti.\nPored Dana Sandžaka, bošnjački nacionalni praznici su i 11. maj Dan bošnjačke nacionalne zastave i 11. jul Dan sećanja.


Pokrenuti prekršajni postupci protiv političkih subjekata\nAgencija za sprječavanje korupcije nastavlja da pokreće prekršajne postupke zbog nepoštovanja odredbi Zakona o finansiranju političkih subjekata i izbornih kampanja u toku kampanje za izbore poslanika u Skupštini Crne Gore i lokalnih izbora za odbornike u skupštinama opština Budva, Kotor, Andrijevica i Gusinje.\nNakon uvida u dokumentaciju koja se nalazi u posjedu Agencije, prekršajni postupak je pokrenut protiv političkog subjekta Demokratska narodna partija zbog toga što sva sredstva za kampanju za parlamentarne izbore nije uplatio sa posebnog računa za finansiranje kampanje već je vršio plaćanja sa svog redovnog računa.\nPrekršajni postupci pokrenuti su i protiv grupe građana “Alternativa” zbog nedostavljanja izvještaja o prilozima pravnih i fizičkih lica za finansiranje kampanje za parlamentarne izbore.\nTakođe, pokrenut je prekršajni postupak protiv Grupe birača “Radomir Glendža” zato što nije otvorila posebni račun, nije postavila lice za upravljanje računom i nije dostavila izvještaj o prilozima za finansiranje kampanje za lokalne izbore u Budvi.\nProtiv Stranke srpskih radikala je pokrenut postupak jer nije otvorila posebni račun, nije postavila lice za upravljanje računom i nije dostavila izvještaj o prilozima za finansiranje kampanje za lokalne izbore u Kotoru.\nProtiv subjekta Demokratski savez Crne Gore je pokrenut postupak jer nije otvorilo posebni račun, nije postavio lice za upravljanje računom i nije dostavio izvještaj o prilozima za finansiranje kampanje za lokalne izbore u Gusinju.


FACEBOOK tvrdi da nije davao podatke kompanijama o korisnicima\nPonedjeljak, 04.06.2018 | 18:21\nList Njujork tajms objavio je juče da je Fejsbuk postigao sporazume o dijeljenju podataka s najmanje 60 kompanija, uključujući Epl (Apple) i Amazon, usljed čega je dodatno povećana zabrinutost korisnika koji ne znaju čega se sve odriču korišćenjem te društvene mreže.\nFejsbuk je naveo da se ne slaže s navodima lista u vezi sa softverom razvijenim prije deset godina koji je omogućio pristup Fejsbuku na uređajima kao što je ajfon.\nPotpredsjednica Fejsbuka Ime Arčibong navela je na blogu da je Fejsbuk održao čvrstu kontrolu nad tehnologijom i da ne zna za zloupotrebe od kompanija s kojima sarađuje.\nDirektor Fejsbuka Mark Zakerberg svjedočio je u aprilu u Kongresu SAD o podacima korisnika koje je kompanija učinila dostupnim trećim licima.\nKrajem maja je svjedočio i u Evropskom parlamentu, gdje se, između ostalog, izvinio zbog načina na koji je Fejsbuk korišćen za proizvodnju lažnih vijesti i miješanja u izbore.


Srpski IT sektor kao inovacioni centar Evrope - Bizlife.rs\nSrpski IT sektor kao inovacioni centar Evrope\n15:12 San Francisko, Beograd, 14/05/2013\nAmeričke kompanije dobile su informacije koje bacaju novo svetlo na Srbiju kao investicionu destinaciju, izjavila je Maja Piščević, direktorka Američke privredne komore u Srbiji nakon konferencije 'Ja verujem u Srbiju'.\nPred više od 70 američkih kompanija iz oblasti informacionih tehnologija Ivica Dačić, premijer Srbije, Majkl Kirbi, ambasador SAD u Beogradu, predstavnici AmCham Srbija, kao i američkih i srpskih IT kompanija koje posluju na našem tržištu ukazali su na prednosti i potencijale ulaganja u Srbiji na konferenciji koja je održana u okviru srpsko-američke IT misije, u organizaciji AmCham.\n„Već sutra moramo nastaviti da radimo dalje i da komuniciramo sa ljudima koji su pokazali interesovanje, a nakon toga i da ih pozovemo da dođu u Srbiju i da vide sve ono o čemu smo danas ovde pričali. Naš zadatak je da preduzmemo sledeće korake ka ljudima koje smo sreli tokom čitavog boravka u SAD. Ako mi uradimo svoj deo posla i nastavimo da stvaramo sve bolje poslovno okruženje u Srbiji, insistirajući na političkoj stabilnosti i otvorenosti ove Vlade za strane investicije, nema sumnje da će naš IT sektor postati inovacioni centar Evrope“ izjavila je Maja Piščević, direktorka Američke privredne komore u Srbiji neposredno nakon konferencije.\nivica dačić ulaganja amcham Srbija


sporazum - Srpskainfo\nVršilac dužnosti predsednice privremenih prištinskih institucija Vjosi Osmani objavila je da je od predsednika SAD Džoa Bajdena dobila čestitku povodom, kako se navodi, 13. godišnjice nezavisnosti Kosova, a u kojoj je on poručio da je potrebno obezbediti sveobuhvatni sporazum o normalizaciji s Beogradom, a koji bi bio "fokusiran na međusobno priznanje".\nBritanski premijer Boris Džonson izjavio je danas da svjetske sile treba da postignu globalni sporazum o pandemiji kako bi osigurale odgovarajuću transparentnost nakon pojave virusa korona koji se prvo pojavio u Kini.\nUBLAŽAVAJU OGRANIČENJA Grčka i Izrael olakšavaju putovanja za vakcinisane osobe\nGrčka i Izrael potpisali su sporazum o ublažavanju ograničenja putovanja u Grčku za Izraelce koji imaju dokaz o vakcinaciji protiv kovida 19, što je potez Atine koji najavljuje korišćenje potvrde o imunizaciji ovoj zemlji kojom bi oživjela svoj turistički sektor, prenosi Rojters.\nVlada Sjeverne Makedonije odlučila je da od "Sinofarma" nabavi 200.000 doza vakcine protiv virusa korona o čemu će u ponedjeljak potpisati sporazum sa tom kineskom kompanijom.\nOBEĆAO I VIZNU LIBERALIZACIJU Hoti najavio sporazum sa Beogradom do kraja godine\nDuma odobrila produžetak sporazuma: Ograničavanje broja strateškog nuklearanog naoružanja\nKosovski premijer Avdulah Hoti ocijenio je danas da izjava predsjednika Srbije Aleksandra Vučića da dok je predsjednik, Srbija neće priznati Kosovo, ne doprinosi dijalogu i ponovio da konačni sporazum neće moći da bude postignut bez međusobnog priznanja.\nViše hiljada ljudi okupilo se danas u centru Jerevana tražeći smjenu premijera Nikole Pašinjana, jer smatraju nepovoljnim uslove mirovnog sporazuma o Nagorno-Karabahu, javlja "Sputnjik".\nU Bijeljini je potpisan koalicioni sporazum kojim se formira skupštinska većina u lokalnom parlamentu.\nSPORAZUM OKO NAGORNO KARABAHA Putin skrenuo pažnju na bezbjednost crkava i manastira\nPredsjednici Rusije Vladimir Putin, Azerbejdžana Ilham Alijev i premijer Jermenije Nikol Pašinjanom izrazili su zadovoljstvo što se poštuje sporazum o prekidu vatre u Nagorno-Karabahu.\nPRVA ZEMLJA KOJA JE IZAŠLA Amerika danas istupila iz Pariskog sporazuma\nSAD su danas formalno istupile iz Pariskog sporazuma o borbi protiv klimatskih promjena, tačno godinu dana nakon što je administracija predsjednika Donalda Trampa obavijestila UN o ovoj odluci.\nBanjalučko tužilaštvo prekvalifikovalo je krivično djelo vezano za Dejana Kostića Delu i maltretiranje mladića u Banjaluci, saznaje Srpskainfo.\nRuski predsjednik Vladimir Putin predložio je da Rusija i SAD produže sporazum o kontroli naoružanja Novi START za najmanje godinu dana bez ikakvih uslova.\nPredsjednik HDZ BiH Dragan Čović zatražio je reakciju od međunarodnih zvaničnika koji su učestvovali u stvaranju političkog sporazuma o načelima izmjena i dopuna Izbornog zakona BiH, te političkog sporazuma o Gradu Mostaru.\nPartija demokratskog progresa i Ekološka partija Republike Srpske potpisale su danas u Banjaluci sporazum o saradnji. Sporazum su i ime partija potpisali predsjednici Branislav Borenović i Nikola Lazarević.


U Banja Luci uhapšen bliski sardnik Darka Šarića\nPolicija Republike Srpske uhapsila je u Banjaluci Zorana Ćopića, za koga pretpostavlja da je bliski saradnik odbjeglog narko-bosa Darka Šarića, i blokirala imovinu njegovih preduzeća vrijednu više od 20 miliona konvertibilnih maraka, javili su banjalučki mediji.\nPolicija RS je mjesecima pratila aktivnosti Ćopića na području RS, gdje se skrivao od policije Srbije koja protiv njega vodi istragu zbog sumnje da je ilegalno stečenim novcem za Šarića kupovao preduzeća i koristio ih za pranje novca. Ćopić je u nekoliko navrata prošle godine saslušavan u Banjaluci zbog sumnje da je planirao atentat na ministra unutrašnjih poslova Srbije Ivicu Dačića, podsjećaju mediji.\nOsumnjičeni Ćopić je i predsjednik Upravnog odbora preduzeća "Agrokop" koje je vlasnik ili suvlasnik još nekoliko firmi u RS i Srbiji. U oktobru prošle godine "Agrokop" i Ćopić pojavili su se kao strateški partneri bijeljinske "Šećerane", kupujući 68 odsto kapitala tog preduzeća.


Rat i glad odneli 70 hiljada života\nJedan bataljon iz Ruande očekuje se sutra u Darfuru, dok će nigerijski stići najkasnije do 30. oktobra\nJOHANESBURG - Afrička unija, organizacija koja okuplja 53 afričke zemlje, namerava da pošalje oko 4.500 afričkih "plavih šlemova" u Darfur, da pomognu uspostavljanju reda i mira u toj provinciji na zapadu Sudana.\nPlan je potvrdio nigerijski predsednik Olusegun Obasanđo, predsedavajući AU, koji se juče sastao sa zapadnim diplomatama akreditovanim u Abudži, glavnom gradu Nigerije. Jedan bataljon iz Ruande očekuje se sutra u Darfuru, dok će nigerijski bataljon stići do 30. oktobra ove godine, javile su afričke radio stanice.\nDeset hiljada mrtvih mesečno\nVlasti u Kartumu su svojevremeno pristale da u Darfur dođe samo nekoliko desetina afričkih vojnih posmatrača, kasnije i 300 afričkih "plavih šlemova", uz obrazloženje da su sudanska policija i armija u stanju da obezbede mir i red u provinciji. Rat i glad su u Darfuru dosad odneli najmanje 70.000 ljudskih života, a tragični bilans se povećava za prosečno 10.000 žrtava mesečno, najviše zbog gladi i bolesti.\nFunkcioner Svetske zdravstvene organizacije Dejvid Nabaro, koji je izneo te zabrinjavajuće podatke, pozvao je međunarodnu zajednicu da pruži hitnu humanitarnu pomoć izbeglicama i raseljenima u toj provinciji veličine Francuske. Nabaro je posebno ukazao da je dosad prikupljena tek polovina neophodne međunarodne pomoći, koja se procenjuje na 300 miliona američkih dolara.\nOn je izneo mišljenje da je u poslednje vreme samo 15 odsto ljudskih žrtava posledica napada arapske milicije na lokalno stanovništvo afričkog porekla, dok je ogromna većina rezultat bolesti, nedostatka hrane i loših sanitarnih uslova.\nU međuvremenu, Evropska unija je zapretila Sudanu sankcijama ukoliko vlasti u Kartumu u roku od dva meseca ne zavedu red i mir u Darfuru. Upozorenje je preneo predsedavajući Saveta ministara EU, holandski šef diplomatije Bernard Bot, tokom razgovora u Kartumu sa sudanskim ministrom inostranih poslova Mustafom Osmanom Ismailom.\nEU zapretila sankcijama\nŠef sudanske diplomatije izjavio je da vlada u Kartumu u potpunosti sarađuje sa međunarodnom zajednicom u cilju poboljšanja stanja u Darfuru i da "ne vidi razloga da se njegovoj zemlji preti sankcijama." Savet bezbednosti UN je nedavno usvojio novu rezoluciju o Darfuru, kojom se zahteva od vlasti u Kartumu da neodložno uspostave red i mir u provinciji, razoružaju "dzandzavide" i omoguće doturanje međunarodne humanitarne pomoći izbeglicama i raseljenima.\nGeneralni sekretar UN Kofi Anan odlučio je da pošalje tim međunarodnih stručnjaka koji treba da utvrde da li je u Darfuru, gde je poslednjih meseci likvidirano najmanje 50.000 stanovnika afričkog porekla, izvršen genocid, dok je američki Kongres već usvojio takvu kvalifikaciju i zatražio sankcije protiv sudanske vlade.


("Sl. list grada Niša", br. 2/2018)\nOvom odlukom se na osnovu kriterijuma koji su propisani podzakonskim aktom, propisuje način određivanja minimalnog iznosa izdvajanja koje plaćaju vlasnici posebnih delova zgrade za tekuće i investiciono održavanje zajedničkih delova zgrade, kao i način određivanja iznosa naknade koju plaćaju u slučaju prinudno postavljenog profesionalnog upravnika.\nMinimalni iznos za investiciono održavanje\nMinimalna visina iznosa izdvajanja na ime troškova investicionog održavanja zajedničkih delova zgrade u smislu ove odluke predstavlja mesečni iznos izdvajanja utvrđen u apsolutnom iznosu po kvadratnom metru površine posebnog, odnosno samostalnog dela zgrade.\n1) prosečna neto zarada u gradu Pirotu za prethodnu godinu, prema podacima Republičkog zavoda za statistiku (Cz);\n2) koeficijent jedinice lokalne samouprave za utvrđivanje minimalne visine iznosa izdvajanja na ime troškova investicionog održavanja zgrade (Kjls);\n3) koeficijent starosti zgrade, gde je za zgrade starosti do 10 godina, Ks=0,4; za zgrade starosti od 10 do 20 godina, Ks=0,6; za zgrade starosti od 20 do 30 godina, Ks=0,8; za zgrade starosti od 30 godina i više, Ks=1 (Ks);\nKoeficijent jedinice lokalne samouprave iz stava 2 tačka 2 ovog člana utvrđuje se u visini od 1,3.\nNa osnovu kriterijuma iz stavova 2. i 3. ovog člana, minimalna visina iznosa izdvajanja na ime troškova investicionog održavanja zajedničkih delova zgrade koje se plaća za stan i poslovni prostor kao posebni deo, utvrđuje se na sledeći način:\nCz x 1,3 x Ks x Kl\nCio - minimalni iznos mesečnog izdvajanja na ime troškova investicionog održavanja po kvadratnom metru stana ili poslovnog prostora.\nKoeficijent jedinice lokalne samouprave iz stava 1 tačka 2 ovog člana utvrđuje se u visini od 1,3.\nNa osnovu kriterijuma iz stavova 1. i 2. ovog člana, minimalna visina iznosa izdvajanja na ime troškova investicionog održavanja zajedničkih delova zgrade koje se plaća za garažu, garažni boks i garažno mesto kao posebni deo, utvrđuje se na sledeći način:\nCz x 1,3 x Ks x Kg\nCio - minimalni iznos mesečnog izdvajanja na ime troškova investicionog održavanja po kvadratnom metru garaže, garažnog boksa ili garažnog mesta.\nNa osnovu kriterijuma i na način na koji se utvrđuje minimalni iznos izdvajanja na ime troškova investicionog održavanja zajedničkih delova zgrade, koje se plaća za garažu, utvrđuje se i visina iznosa izdvajanja na ime troškova investicionog održavanja zajedničkih delova zgrade, koje se plaća za samostalni deo zgrade.\nMinimalni iznos za tekuće održavanje\nMinimalna visina iznosa troškova za tekuće održavanje zgrade predstavlja mesečni iznos utvrđen u apsolutnom iznosu za svaki poseban deo zgrade, a troškovi za održavanje zemljišta uključeni su u iznos troškova održavanja zgrade.\nKriterijumi za utvrđivanje minimalne visine iznosa izdvajanja na ime troškova za tekuće održavanje za stan i poslovni prostor kao posebni deo zgrade su:\n1) Cz - prosečna neto zarada u gradu Pirotu za prethodnu godinu, prema podacima Republičkog zavoda za statistiku;\n2) Kjls - koeficijent jedinice lokalne samouprave;\n3) Kl - koeficijent za utvrđivanje minimalnog iznosa troškova za tekuće održavanje zgrada sa liftom i bez lifta gde je za zgrade bez lifta Kl=1, a za zgrade sa liftom Kl=1,3.\nKoeficijent jedinice lokalne samouprave iz stava 2. tačka 2. ovog člana utvrđuje se u iznosu 10.\nNa osnovu kriterijuma iz stavova 2. i 3. ovog člana, minimalna visina iznosa troškova za tekuće održavanje za stan i poslovni prostor kao posebni deo zgrade utvrđuje se na sledeći način:\nCz x 10 x Kl\nCto - minimalni mesečni iznos troškova za tekuće održavanje za stan i poslovni prostor.\nKriterijumi za utvrđivanje minimalne visine iznosa troškova za tekuće održavanje za garažu, garažni boks ili garažno mesto kao posebni deo zgrade su:\n3) Kg - koeficijent garaže, garažnog boksa i garažnog mesta, gde je za garažu Kg=0,6, a za garažni boks i garažno mesto u zajedničkoj garaži Kg=0,4.\nKoeficijent jedinice lokalne samouprave iz stava 1. tačka 2. ovog člana utvrđuje se u iznosu 6.\nNa osnovu kriterijuma iz stavova 1. i 2. ovog člana, minimalna visina iznosa troškova za tekuće održavanje za garažu, garažni boks ili garažno mesto kao posebni deo zgrade utvrđuje se na sledeći način:\nCz x 6 x Kg\nCto - minimalni mesečni iznos troškova za tekuće održavanje za garažu, garažni boks ili garažno mesto.\nTroškovi za tekuće održavanje zgrade za samostalni deo zgrade se utvrđuju primenom kriterijuma i na način kako se utvrđuje minimalna visina iznosa troškova tekućeg održavanja za garažu.\nNaknada za prinudno upravljanje\nKriterijumi za utvrđivanje visine iznosa naknade koja se plaća za upravljanje za stan i poslovni prostor kao posebni deo zgrade su:\n3) Kpd - koeficijent posebnog dela zgrade, koji zavisi od ukupnog broja posebnih delova zgrade Kpd=0,5 za zgrade koje imaju do 8 posebnih delova, Kpd=0,6 za zgrade od 8 do 30 posebnih delova, Kpd=0,7 za zgrade preko 30 posebnih delova.\nKoeficijent jedinice lokalne samouprave iz stava 2. tačka 2. ovog člana utvrđuje se u iznosu 12,5.\nVisina iznosa naknade za upravljanje za stan i poslovni prostor kao posebni deo zgrade utvrđuje se na sledeći način:\nCz x 12,5 x Kpd\nCu - iznos mesečne naknade za upravljanje zgradom za stan i poslovni prostor.\nKriterijumi za utvrđivanje visine iznosa naknade koja se plaća za upravljanje za garažu, garažni boks ili garažno mesto su:\n3) Kg - koeficijent garaže, garažnog boksa i garažnog mesta, gde je za garažu i garažni boks Kg= 0,1, a za garažno mesto u zajedničkoj garaži Kg= 0,2.\nKoeficijent jedinice lokalne samouprave iz stava 1. tačka 2. ovog člana utvrđuje se u iznosu 8.\nVisina iznosa naknade za upravljanje za garažu, garažni boks ili garažno mesto utvrđuje se na sledeći način:\nCz x 8 x Kg\nCu - iznos mesečne naknade za upravljanje zgradom za garažu, garažni boks ili garažno mesto.


Ćosić: U ovoj godini uloženo oko 12 miliona KM | Palelive.com\nPočetna Regija Istočno Sarajevo Ćosić: U ovoj godini uloženo oko 12 miliona KM\nISTOČNO SARAJEVO – U razvoj opštine Istočno Novo Sarajevo ove godine je kroz brojne projekte uloženo oko 12 miliona KM sredstava Vlade Republike Srpske, Vlade Srbije i opštinskih budžetskih sredstava, rekao je danas načelnik Istočnog Novog Sarajeva LJubiša Ćosić.\n“Opština Istočno Sarajevo danas je na istoku Srpske opština koja se najbrže razvija, najurbanija je i opština je u koju ljudi dolaze. Želimo da naš primjer partnerstva bude primjer i drugim lokalnim zajednicama”, naglasio je on.\n“Vrijednost ove investicije je 6.600.000 KM, od čega su četiri miliona sredstva vlada Republike Srpske i Srbije, a ostalo su sredstva opštine”, rekao je on i dodao da bi sredinom iduće godine ovi radovi trebali biti završeni.\nOn je najavio da će 22. septembra svečano otvoriti i najveći prirodni amfiteatar u mjestu Tvrdimići “Beli vuk” sa 600 mjesta.\n“Opština Istočno Novo Sarajevo je 2012. godine bila vođena bez cilja i plana, a danas imamo plan do 2025. godine”, istakao je on i dodao da trenutno na području opštine ima postojećih 45 lokacija predviđenih za gradnju stambeno-poslovnih objekata koji mogu primiti 5.000 ljudi.\n“Bez takve vrste saradnje i takve vrste komunikacije nema uspješnog razvoja lokalne zajednice. Ova lokalna zajednica može da nosi epitet vrlo odgovornih lokalnih političara koji žele da razvijaju lokalnu zajednice kakve su potrebe građana”, rekao je on i dodao da su na području opštine Istočno Sarajevo izvršena sva predizborna obećanja kada su u pitanju infrastrukturni projekti.\n“Dobre razvojne politike opštine Istočne Sarajevo je pratila i Vlada Republike Srpske, a nije izostala i nesebična podrška predsejdnika Dodika, a mi poslanici smo pratili zahtjev naše lokalne zajednice”, istakla je ona.\nPrethodni članakNa 36 biračkih mjesta pravo glasa ima 17.067 glasača\nNaredni članakUsvojen nacrt strategije razvoja opštine


Abas: Palestinci nisu na prodaju, hiljadu puta „ne“ za plan – Krstarica\nAbas: Palestinci nisu na prodaju, hiljadu puta „ne“ za plan\nTanjug 29. januara 2020. 07:51\nRAMALAH – Sve palestinske frakcije odlučno su odbacile mirovni plan američkog predsednika Donalda Trampa za Bliski istok, a predsednik Mahmud Abas poručio je da palestinski narod nije na prodaju.\n„Posle besmislice koju smo danas čuli, kažemo hiljadu puta „ne“ dogovoru veka“, rekao je u utorak Abas na konferenciji za novinare u Ramalahu.\nAbas je održao hitan sastanak s predstavnicima palestinskih frakcija, uključujući Hamas kako bi dogovorili jedinstven odgovor na plan.\nOn je poručio da Palestinci ostaju posvećeni okočanju izraelske okupacije i uspostavljanju države sa prestonicom u istočnom Jerusalimu.\n„Nećemo pokleknuti i nećemo se predati“, rekao je Abas i dodao da će Palestinci pružiti otpor planu „mirnim sredstvima“.\nAbas je u prethodnom obraćanju rekao da Trampov mirovni plan predstavlja „zaveru“, kao i da je i njemu i izraelskom premijeru poručio da Palestinci i njihova prava „nisu na prodaju“.\n„Rekao sam Trampu i Netanijahuu da Jerusalim nije na prodaju, sva naša prava nisu na prodaju i nisu za potkusurivanje. A vaš sporazum, zavera, neće proći“, rekao je Abas u televizijskom obraćanju u Ramalahu, prenosi Rojters.\nTrampov plan, koji je američki predsednik juče predstavio, predviđa stvaranje palestinske države u delovima Zapadne obale, ali će omogućiti Izraelu aneksiju skoro svih njegovih naselja na okupiranoj teritoriji.\nTakođe plan omogućuje Palestincima uspostavljanje prestonice na obodu istočnog Jerusalima, ali veći deo grada bio bi pod kontrolom Izraela.\nIslamistička militantna grupa Hamas, koji upravlja pojasom Gaze, odbacila je plan kao „zaveru“ SAD i Izraela i poručila da su sve opcije „otvorene“ u odgovoru na Trampov plan.\nU palestinskim gradovima održani su protesti protiv američkog plana na kojima su demonstranti spaljivali postere sa slikama Donalda Trampa i izraelskog premijera Benjamina Netanijahua.


Otvoren Beogradski ekonomski forum\nTanjug 4. oktobra 2021. 12:58\nBEOGRAD – Savet stranih investitora u Srbiji može da pomogne bržem kretanju Srbije ka digitalizaciji što je ključno za privlačenje stranih investiticija u budućnosti, izjavio je predsednik Saveta Majk Mišel.\n“U svetu će posle korona krize biti 3,23 triliona dolara investicija i ko uhvati korak sa digitalizacijom može računati na deo tih ulaganja”, rekao je Mišel na otvaranju 21. Beogradskog ekonomskog foruma.\nPodsetio je da su strani investitori uložili više od 36 milijardi evra u Srbiji, u koju se slilo 83 odsto ukupnih investicija u čitavom regionu.\nMišel je upozorio da je tokom kovid krize taj nivo opao i pohvalio mere Vlade da pomogne preduzećima tokom pandemije.\n“U novembru Savet će objaviti novu Belu knigu sa indeksom saveta stranih investitora o sektorima u kojima je najviše napretka”, rekao je Mišel.\nNaveo je da integracija sa EU mora da bude naš ključni koridor i da Srbija mora da ima predvidivo poslovno okruženje pogodno za poslvanje sa manje birokratije.\n“To je od ključnog značaja ako želimo da povećamo nivo stranih investiicja”, rekao je Mišel.\nDirektor grčke kompanije TGI koji je organizator foruma Simeon Comokos rekao je da je Balkan uvek bio od interesa za Evropu.\n“Iako postoji veza između zemalja jugoistočne Evrope i EU uz obećavanje ulaska u EU, što je pobuđivalo nadu, ali se postavlja pitanje koliko je ovaj region blizu ulaska, kada se EU suopčava sa problemima”, rekao je Comokos.\nDodao je da se prati pomno napredak Srbije na planu poljoprivrede i veliki infrastrtukturni projekti koji su pretvorili Beograd u kosmopolitski centar u regionu uz nadu da će se to preliti i na ostale delove Srbije.\nŠto se tiče ekonomskog foruma Balkan uvek ostaje u fokusu paženje i svaki razvoj situcaije nas ovde interesuje, naveo je on.\nVira Platonova, regionalna potpredsednica kompanije Viza, istakla je veliki napredak Srbije na planu digitalnog bankarstva i trgovine.\n“Viza podržava finansijski sektor i sarađumeo s njima naročito u Srbiji, i ovo je izuzetna godina za rast digitalnog finansijskog sektora i privrede uopšte za Srbiju i region. Sve više srpskih građana kupuje preko interneta i pokazuju interesovanje za drugačije nacicne plaćanja”, rekla je Platovona.\nDodala je da osam od 10 transakcija preko Vize su beskontaktne, što je ocenila kao dramatično veliku pormenu.\nForum se održava u partnerstvu sa kompanijom Visa, a pod pokroviteljstvom Saveta stranih investitora i predstavlja važan skup za region, naveli su organizatori.\nKako je saopšteno, forum svake godine privlači pažnju širokog auditorijuma baveći se aktuelnim temama vezanim za Srbiju, sa posebnim akcenatom na privredni rast i razvoj, kao i pristupanje Srbije Evropskoj uniji.\nNa 21. Beogradskog ekonomskom forumu okupiće se i ove godine veliki broj govornika, panelista i učesnika iz region važni predstavnici međunarodne zajednice.\nMeđu govornicima koji će se obratiti na konferenciji su predsednik Skupštine Srbije Ivica Dačić, ministar građevinarstva Tomislav Momirović, ministar spoljnih poslova Nikola Selaković, visoki predstavnik međunarodne zajednice u Bosni i Hercegovini Kristijan Šmit, ministarka državne uprave i lokalne samouprave Marija Obradović i izvestilac Evropskog parlamenta za Srbiju Vladimir Bilčik.\nTakođe, govoriće potpredsednik Vlade Severne Makedonije za evropske integracije Nikola Dimitrov, ministar spoljnih poslova Malte Evarist Bartolo, ministar spoljnih poslova Kipra Nikos Ćristodoulides, direktor Centra Atlantskog saveta za Evropu Ben Hađad.\nNa forumu će se obratiti i državna sekretarka ministarstva rudarstva i energetike Jovanka Atancković, državni sekretar minisarstva privrede Milan Ljušić i viceguvernerka NBS Ana Ivković.\nMeđu ambasadorima govornicima na forumu će biti ambasador delegacije Evropske unije u Srbiji Emanuel Žofre, ambasador Švajcarske u Srbiji Urs Šmit, zatim Šan Meklaud ambasadorka Velike Britanije u Srbiji i Karlo lo Kašo, ambasador Italije u Srbiji.\nTakođe, na forumu učestvuje i predsednica Evropskog pokreta u Srbiji Jelica Minić, Sander van Rootselaar ispred kompanije Turk Stream, šef regionalne kancelarije Evropske investicione banke za Zapadni Balkan Alesandro Bragonzi i drugi.\nSponzori ovogodišnjeg foruma su: Evrobanka, Komercijalna banka, kompanija TurkStream i Roće, a medijski sponzori su Tanjug i portal Ekapija.\nOrganizator 21. Beogradskog ekonomskog foruma je kompanija TGI Group International koja je osnovana 2000. godine u Republici Srbiji i od tada pruža niz usluga u oblasti korporativnih\nkomunikacija u našoj zemlji.\nU saradnji sa maticnim preduzecem SGT u Atini, TGI Group International vodeća je kompanija u organizovanju konferencija i pružanja konsultantskih usluga za međunarodne kompanije koje žele da uspostave ili ojacaju svoje prisustvo na tržištu Srbije i regiona.


Šestar (sazvežđe) — Vikipedija, slobodna enciklopedija\nZa druge upotrebe, pogledajte Šestar (višeznačna odrednica).\nSpisak zvezda u sazvežđu Šestar\nalfa Šestara (3,18m)\nVidljivo u rasponu +30° i −90°.\nU najboljem položaju za posmatranje u 21:00 čas u junu.\nŠestar (lat. Circinus) je jedno od 88 savremenih sazvežđa. Nalazi se na južnoj hemisferi, malo je po površini (4. najmanje sazvežđe) i nema zvezda sjajnijih od treće magnitude. Kreirao ga je u 18. veku francuski astronom Nikola Luj de Lakaj da bi pokrio prostor između Kentaura i Južnog trougla.\nAlfa Šestara je najsjajnija zvezda ovog sazvežđa, magnitude 3,18. Beta Šestara je zvezda A klase sa glavnog niza H-R dijagrama, i sa magnitudom 4,1 je druga najsjajnija zvezda Šestara. Treća najsjajnija je gama Šestara, binarni sistem koga čine dve vrlo bliske zvezde — plava i žuta. Magnituda game Šestara je 4,51.\nIzvor X zraka Circinus X-1\n(u veštačkim bojama)\nSpiralna galaksija Šestar\nU Šestaru se nalaze objekat (dvojna zvezda) Circinus X-1 koji se sastoji od neutronske i zvezde glavnog niza. Par je izvor X zraka, a od Sunca je udaljen oko 20.000 svetlosnih godina.\nDrugi značajan objekt dubokog neba je galaksija Šestar, spiralna galaksija u kojoj se uočavaju dva prstena — unutrašnji okružuje crnu rupu koja se nalazi u središtu, a u spoljnom dolazi do formiranja zvezda. Galaksija Šestar je otkrivena 1975. godine, a od Sunca je udaljena oko 15 miliona svetlosnih godina.\nSazvežđe Šestar na TopAstronomer.com (na jeziku: engleski)\nŠestar na Vikimedijinoj ostavi.\nPreuzeto iz „https://sr.wikipedia.org/w/index.php?title=Шестар_(сазвежђе)&oldid=11022366”\nOva stranica je poslednji put uređena na datum 16. maj 2015. u 15:44 č.


Zbog prošlogodišnje havarije u novoj topionici, danas počeo remont | Ist Media\n09:33: PM Monday September 21, 2020\nZbog prošlogodišnje havarije u novoj topionici, danas počeo remont\nObjavljeno 18. September 2016. at 16:21 piše Ist Media\nBOR, (IST Media) U borskoj topionici bakra i fabrici sumporne kiseline Rudarsko-topioničarskog basena (RTB) Bor, danas je počeo “delimični remont kompletne metalurške linije”, što će dovesti do čistog vazduha iznad grada, koji je poslednjih dana bio izložen gasovima iz ovih preduzeća.\n“Više se neće, čak ni sporadično, dešavati povećane emisije sumpor-dioksida u vazduhu”, obećavaju u RTB-u.\nRukovodilac remonta, Dragan Nikolić, naglašava da je reč o velikom poslu koji mora da se završi brzo, efikasno i kvalitetno.\nOn objašnjava da će se sanacijom nekih postrojenja poboljšati “vuča gasova”.\n“Remontom koji je pripreman više od godinu dana, saniraće se sve posledice prošlogodišnjeg požara u Fabrici sumporne kiseline, ali i sve projektantske greške. Remont smo pripremali više od godinu dana i sada, kada je iz inostranstva stigla sva neophodna oprema, uradićemo sve dok ne uspostavimo projektovanu vuču gasova,” kaže Nikolić.\nU ovom preduzeću naglašavaju da je posebna pažnja posvećena merama bezbednosti i adekvatnoj zaštitnoj opremi.\nPožar u novoj fabrici sumporne kiseline, u kojem nije bilo povređenih dogodio se pre godinu i po dana, ubrzo po puštanju u rad novih postrojenja.


Studiranje u Italiji | Studije i školovanje u Italiji\nItalija je jedna od osnivača i vodećih političkih sila Evropske unije. Visoko se rangira po kvalitetu života, obrazovanju i životnom veku. Smatra se jednom od kulturno najrazvijenijih država, kao i jednom od svetskih lidera u umetnosti, arhitekturi, književnosti, nauci i modi. Osim toga Italija je poznata po dugoj i uzbudljivoj istoriji, bogatom kulturnom sadržaju i impresivnoj prirodi.\nItalija je rodno mesto Bolonjske deklaracije i tradicionalno je jedna od popularnih destinacija za međunarodne studente u Evropi. U Italiji su naročito popularne studije arhitekture, restauracije, dizajna, umetnosti, inženjerstva i tehnologija, kao i menadžmenta i biznisa.\nStudenti u Italiji imaju mogućnost da steknu visoko cenjenu diplomu na brojnim italijanskim univerzitetima, institutima ili akademijama koje karakterišu kvalitetni programi, savremeno radno okruženje, moderne metode učenja itd.\nStudenti pored italijanskog, mogu da studiraju i na engleskom jeziku i tokom studija mogu da učestvuju u brojnim praksama i programima stažiranja. U Italiji se nalazi Univerzitet u Bolonji, najstariji univerzitet na svetu i rodno mesto evropskog sistema visokog obrazovanja.\nOsnovne akademske studije - Predstavljaju prvi ciklus visokog obrazovanja na kom se stiču osnovna teorijska znanja i veštine. Bachelor studije traju 3 godine i nose 180 ESPB.\nMaster studije - Drugi ciklus obazovanja, namenjen je profesionalnom usavršavanju nakon osnovnih studija. Master studije u Italiji traju 2 godine i nose 120 ESPB.\nPrvi stepen specijalizovanih master studija - Ovaj tip studija se nudi na pojedinim univerzitetima i cilj je stručno usavršavanje studenata najčešće u oblastima prava, inženjerstva i obrazovanja. Traje uglavnom godinu dana i nosi do 60 ESPB.\nIntegrisane studije - Iz pojedinih oblasti kao što su medicina, farmacija, veterina, arhitektura i pravo se nude integrisane studije koje se upisuju nakon srednje škole. Ove studije traju od 5 do 6 godina i nose od 300 do 360 ESPB.\nDoktorske studije - Doktorske studije u Italiji su fokusirane na sticanje veština koje su potrebne za sprovođenje naučnih istraživanja i pisanje završnog rada. Studije uglavnom traju 3 godine, nose najmanje 180 ESPB i za upis je potrebno završiti postdiplomske studije i položiti prijemni ispit.\nDrugi stepen specijalizovanih master studija - Ove studije su namenjene stručnom usavršavanju u pojedinim profesijama i sticanju ekspertskog znanja. Po stepenu obrazovanja se nalaze iznad regularnih master studija, traju godinu dana i stiče se minimum 60 ESPB.\nKurs italijanskog jezika - U Italiji se nude i kursevi italijanskog jezika na različitim nivoima i u razne svrhe. Za kurseve koji traju do 3 meseca nije potrebna studentska viza.\nAkademska godina u Italiji je podeljena na dva semestra koji traju po 20 nedelja. Akademska godina počinje u septembru ili oktobru i to je rok kada je najveća ponuda programa.\nDrugi semestar počinje u februaru ili martu i tada je ponuda programa manja. Privatni univerziteti mogu imati i upisni rok u julu.\nDržavna stipendija Ministarstva inostranih poslova - Stipendija se nudi međunarodnim studentima koji žele da studiraju programe visokog obrzovanja ili kurs jezika u Italiji sa ciljem unapređenja kuturne saradnje i promocije italijanske kulture i jezika. Može pokriti trošove školarine i osiguranja uz dodatna sredstva za život na period od 3, 6 ili 9 meseci.\nRegionalne sipendije - Međunarodni studenti koji u Italiji upisuju studije mogu na osnovu uspeha i finansijskog stanja da apliciraju za brojne regionalne stipendije koje se nude za državne i privatne univerzitete. Takođe na ovaj način se aplicira i za smeštaj u studentskim domovima.\nStipendije koje nude obrazovne institucije - Većina univerziteta nudi stipendije za međunarodne studente. One mogu biti parcijalne, odnosno da u određenoj meri oslobode studenta školarine. Takođe neki univerziteti nude i pune stipendije koje oslobađaju studente školarine i mogu pokriti i troškove života i osiguranja.\nDržavljani Evropske unije mogu da idu na studije u Italiju bez studentske vize. Ukoliko je program koji upisuju traje duže od 3 meseca, potrebno je da se prijave u lokalnoj policijskoj stanici, kako bi dobili boravišnu dozvolu.\nStudentima drugih zemalja je potrebna studentska viza kako bi mogli da studiraju u Italiji duže od 3 meseca, a takođe je potrebno po dolasku u zemlju da prijave boravak i dobiju boravišnu dozvolu.\nZa studentsku vizu, odnosno za nacionalnu vizu (D) aplicira se diplomatskoj misiji Italije u zemlji boravka, dok se za boravišnu dozvolu aplicira u najbližoj pošti najkasnije 8 dana od dolaska u Italiju.\nKvalitetno obrazovanje i priznate kvalifikacije - Međunarodni studenti u Italiji imaju mogućnost da steknu vrednu diplomu koja se poštuje širom sveta, kao i znanja i veštine koje će im otvoriti brojna vrata u karijeri.\nRaznovrsan izbor studija - Italija nudi veliki izbor programa iz svih oblasti studija na brojnim državnim i privatnim univerzitetima, institutima i akademijama. Veliki izbor programa je dostupan ne samo na italijanskom, već i na engleskom jeziku.\nPristupačne studije - Studije u Italiji su finansijski pristupačne kada se uporede sa najpopularnijim studentskim destinacijama, kako u vidu školarina, tako i pogledu troškova života. Pored toga, postoji velika ponuda stipendija od državnih do stipendija koje nude same obrazovne institucije.\nMogućnost rada tokom studija - Međunarodni studenti u Italiji imaju pravo da rade tokom studija do 20 sati nedeljno i da na taj način olakšaju sebi troškove života i steknu međunarodno iskustvo.\nMultikulturalna atmosfera - Kao jedna od najpopularnijih turističkih destinacija i jedna od popularnih destinacija za studente Italija nudi neverovatno multikulturalno okruženje. Pored toga, Italija nudi i autentični italijanski način života, okružen gostoprimljivim lokalnim stanovništvom.\nImpresivno kuturno i prirodno bogatstvo - Italija sa 55 lokaliteta na UNESCO-voj listi kulturne baštine sa Kinom deli prvo mesto kuturno najbogatijih država. Pored neverovatno očuvanih lokaliteta kulture, Italija nudi i impresivne predele prirode i prepoznatljiv hedonistički način života.


Ne trudite se da izgledate starije\nTinejdžerske godine same po sebi nose euforiju oko maturskih večeri, a devojčice često znaju da prenesu nervozu na čitavu porodicu dok ne pronađu idealan komad odeće. Savet stilista i malim i velikim maturantkinjama jeste da se ne trude da izgledaju starije nego što zaista jesu i da ne moraju da nose štikle po svaku cenu, posebno ukoliko nisu navikle da hodaju na visokim potpeticama.\nPodjednako elegantno mogu da izgledaju i u ravnoj obući, a ona i bolje pristaje devojkama koje su tek završile osnovnu školu. Ukoliko se ipak odluče za štikle, neka to budu pristojne salonke ili sandale, a ne platforme. Starije maturantkinje mogu sebi da dozvole malo ozbiljniji stil, ali to ne znači da se obuku i našminkaju tako da izgledaju kao svoje razredne starešine. Bilo bi dobro da izbegnu haljine tipa krinoline ili one koje imaju šlep.\nObjavljena rešenja iz matematike\nObjavljena rešenja testa iz srpskog jezika


Izazovi kod modela upravljanja farmaceutskim otpadom sakupljenim od građana | Energetski portal Srbije\nIzazovi kod modela upravljanja farmaceutskim otpadom sakupljenim od građana\n05.04. 2017 Srbija | Upravljanje otpadom\nNa sednici Grupacija veledrogerija razmatrao se izveštaj sa sastanka Grupacije proizvođača humanih lekova, veledrogerija i udruženja „Hrabri čistač” o predlogu sistemskog modela finansiranja upravljanja farmaceutskim otpadom sakupljenim od građana, a koji bi bio u skladu sa postojećom zakonskom regulativom i primenljiv u praksi.\nNakon održanih edukacija na temu implementacije GDP smernica na nacionalnom nivou koje je PKS uspešno organizovala u saradnji sa Ministarstvom zdravlja, istaknute su sve obaveze veledrogerija u pogledu transporta odnosno isporuka lekova.\nNa sastanku je ukazano da je – s obzirom na zakonski rok za donošenje podzakonskih akata, a koji su u vezi sa Zakonom o upravljanju otpadom – Ministarstvo poljoprivrede i zaštite životne sredine formiralo posebnu radnu grupu za izradu predloga Pravilnika o upravljanju farmaceutskim otpadom. Pored posebne radne grupe formirana je i interna radna grupa sačinjena od predstavnika Grupacije proizvođača humanih lekova, Grupacije veledrogerija, Grupacije apoteka i predstavnika udruženja operatera „Hrabri čistač”.\nGrupacije i udruženje su zaključili da interna radna grupa za izradu predloga Pravilnika o upravljanju otpadom nije u mogućnosti da nađe održiv sistemski model finansiranja upravljanja farmaceutskim otpadom sakupljenog od građana, a koji bi bio u skladu sa postojećom zakonskom regulativom i istovremeno primenljiv u praksi.\nIstovremeno, proizvođači i/ili nosioci dozvole za lek, apoteke i operateri su iskazali spremnost da u potpunosti izvršavaju svoje obaveze u skladu sa modelom prihvatljivim za sve učesnike. Zaključak je da je ovo pitanje moguće rešiti na adekvatan način uz prethodne izmene Zakona o upravljanju otpadom, a u skladu sa sugestijama PKS, uoči usvajanja Zakona o upravljanju otpadom.\nPravilnik o upravljanju farmaceutskim otpadom


Predsednik FIA Žan Tod posetio AMSS\nPrvi čovek Svetske automobilske federacije (FIA) i specijalni izaslanik generalnog sekretara UN za bezbednost na putevima, Žan Tod, doputovao je u Beograd i zvanično posetio Auto-moto savez Srbije\nPrvog čoveka Svetske automobilske federacije dočekali su i ugostili predsednik AMSS Dejan Stojić i generalni sekretar AMSS Milan Nikolić.\n-Radujem se svakom novom projektu koji AMSS sprovodi, čime naša porodica klubova pokazuje svu snagu zajedničkog truda i rada u oblasti mobilnosti i razvoja auto sporta, kojem smo posvećeni svih ovih godina. Ponosan sam i na veliki broj takmičenja koji se pod okriljem AMSS organizuju u Srbiji, a siguran sam da će taj trend rasta biti uspešno nastavljen i u narednim godinama. Imam apsolutno poverenje u novoizabrano rukovodstvo, jer znam da će slediti princip rada koji smo i do sada negovali - istakao je Žan Tod, dodavši da FIA godinama unazad uspešno sarađuje sa AMSS kao svojim dugogodišnjim članom, ne samo kroz brojne projekte koje AMSS sprovodi u okviru programa za bezbednost u saobraćaju i programa za razvoj auto sporta, već i kroz rad AMSS u brojnim telima FIA.\n-Smatram da je ova poseta od izuzetnog značaja ne samo za AMSS već i za našu zemlju, a podrška predsednika FIA je samo pokazatelj da imamo kontinuitet u radu koji je prepoznat i na svetskom nivou - istakao je Stojić.\n-Želeo bih da izrazim veliku zahvalnost predsedniku FIA na poseti i podršci Auto-moto savezu Srbije. Prošle sedmice u Južnoafričkoj Republici smo se sastali na FIA konferenciji sa gospodinom Todom, gde smo mu izložili naš program rada za naredne četiri godine našeg mandata. Nakon nekoliko sastanaka, predsednik Tod je odlučio da današnjom posetom Auto-moto savezu Srbije potvrdi podršku i poštovanje koje uživamo kod FIA i njega kao predsednika. Dolazak Žan Toda u Srbiju je istorijski trenutak za AMSS - rekao je generalni sekretar AMSS Milan Nikolić i dodao da je zajednička misija FIA i AMSS podizanje auto sporta i bezbednosti u saobraćaju na viši nivo, što je ujedno i bila tema današnjeg sastanka.\nPrva poseta pre osam godina


Vlasti u Rusiji zabranile su danas šamanu Aleksanderu Gabiševu da napusti svoj rodni grad u Sibiru nakon što je zadržan u pritvoru tokom svog drugog pokušaja da ispešači do Moskve u okviru svoje, kako je naveo, misije da protera ruskog predsednika Vladimira Putina iz Kremlja.\nPOČITAJTE: UHAPŠENI SRBI osumnjičeni za BRUTALNO UBISTVO NIKOLE (22) u Bratislavi: Otišao trbuhom za kruhom, a vraćaju ga u kovčegu\nGabišev se našao u centru pažnje medija kada je u martu ove godine krenuo u šetnju od više od 8.000 kilometara do Moskve na put koji je, kako je naveo, trebalo da kulminira proterivanjem Putina, kojeg naziva "demonom", podseća Rojters.\n*Vladimir Putin Foto: Tanjug/AP\nPolicija je, međutim, prekinula tada njegovo putovanje i zadržala ga u pritvoru.\nPROČITAJTE: DOK NORU TRAŽI INTERPOL, NJENA MAMA SUMNJA DA JE DETE OTEO OTAC! Ne znam gde je, ni da li je živa...\nSvetska organizacija za zaštitu ljudskih prava Anmesti Internešonal osudila je hapšenje Gabiševa i poručila da bi on trebalo da bude slobodan da izražava svoje političke stavove i praktikuje svoju veru, kao bilo ko drugi.\nAmnesti je njegovo zadržavanje u pritvoru ocenio kao "groteskno".\nGabišev je u nedelju najavio da će ponovo krenuti u šetnju do Moskve, ali ga je policija zadržala u pritvoru u utorak i vratila u rodni grad Jakutsk.\nVlasti su mu danas naredile da ostane u tom gradu dok se istražuje njegov slučaj, rekla je njegov advokat Olga Timofejeva.\nSud u tom gradu je, takođe, kaznio Gabiševa i dvoje njegovih sledbenika sa 1.000 rubalja, što je oko 16 dolara, jer nisu sarađivali sa policijom kada su pritvoreni, dodala je ona.


Diplome za lični doprinos devastaciji Beograda - Društvo - Dnevni list Danas\nPočetna » Društvo » Diplome za lični doprinos devastaciji Beograda\n2Piše: Danas Online 21. juna 2018. 14.18\nKako se navodi u saopštenju ove organizacije, protivno interesima građana Beograda, ove tri institucije stavile su se u potpunosti na stranu investitora koji je uzurpirao ovaj deo grada, u takvoj i tolikoj meri da zaslužuju posebno priznanje.\n2Diplome su dodeljene članovima i članicama radnih timova Energoprojekta – arhitektura i urbanizam, nadležnima iz Sekretarijata za urbanizam i građevinske poslove Grada Beograda i članovima i članicama Komisije za planove Skupštine grada Beograda, a povod je bila javna prezentacija projekta za još 5 kula, visine i do 80m, u području Savskog amfiteatra, koja je održana protekle nedelje. Po starom običaju, ona je održana sa jasnom namerom da onemogući učešće građana – u radno vreme, između 9 i 15 časova, tokom svega 5 dana, u podrumu zgrade Gradske uprave u ulici 27. marta“, piše u saopštenju.\nBeograd na vodi, inicijativa Ne davimo Beograd, urbanisticki planBeograd\n21. juna 2018. u 15.16\nIznenađuje činjenica da u Beogradu urbanističke planove ne radi gradski zavod za urbanizam. Niški dobija poslove od grada bez tendera i crtka gde šta stigne, pa u Niškoj banji smesti fabriku, preostaje da tursko kupatilo izmesti uz aerodrom. Svaka čast za plakete zaslužnima, trebalo bi u svim gradovima i opštinama da primenimo dodelu plaketa zaslužnim urbanistima za urbanistički haos.\nanti protiv kontra kaže:\n22. juna 2018. u 07.49\nPitam se, da li je moguće organizovati na mreži kontra izbore sa jednim pitanjem: da li smo za odlazak sns u prošlost? Čitam, dave nam Beograd, otimaju Niški aerodrom (verovatno da bi ga prodali), oslobadjaju kriminalce zbog zastarelosti predmeta, osnivaju mnoge komisije da bi zaposlili svoje dadadadaovce a narod korak po korak smeštaju u kontejnere. Kad se sva omladina iseli iz zemlje, prodaće celu zemlju a Srba neće biti ni za pod jednu šljivu. Evo, ja obećavam da ću svim radno sposobnim gradjanima isplaćivati 1000 € plate, možda, 2050.g. na poslovima čišćenja deponija u predelu Beograda na vodi…


Zemlje jugoistočne Evrope treba da poprave energetsku efikasnost\nZemlje jugoistočne Evrope treba da poprave energetsku efikasnost, kao i zakonsku regulativu za taj sektor, poručeno je sa sastanka savjeta ministara Energetske zajednice regiona koji je danas počeo u Bečićima.\nNa otvaranju sastanka savjeta ministara Energetske zajednice regiona, resorni komesar Evropske komisije Andris Piebalgs istakao je da zemlje jugoistočne Evrope moraju popraviti energetsku efikasnost, kao i da mjere za to postoje, ali se ne koriste.\n„Moramo koristiti više resursa, energiju suca, biomase, vjetra, kao i nove tehnologije, jednom riječju, sve izvore obnovljive energije“, kazao je Piebalgs.\nFunkcionisanje zajednice treba da ojača saradnju zemalja JIE i popravi uslove za mir, stabilnost i ekonomski rast i van regiona, ocijenio je crnogorski premijer Željko Šturanović i dodao da je energija postala ključni uslov za dalji ekonomski napredak razvijenih i zemalja u razvoju.\n„Zajednički problemi i ciljevi u oblasti energetike sve jače povezuju države i regione i upućuju ih na saradnju, jer je sigurnost u snabdijevanju energijom uslov suštinskog ekonomskog razvoja i socijalne stabilnosti“, smatra Šturanović.\nMinistar za ekonomski razvoj u Vladi Crne Gore Branimir Gvozdenović rekao je da je sektor energetike jedan od najznačajnijih pokretača nacionalne ekonomije.\n„U tom kontekstu strategija razvoja energetike, koja je usvojena prošle sedmice, prepoznala je trenutno neiskorišćeni hidropotencijal kao glavnu mogućnost za razvoj novih investicionih projekata u energetici. Pored hidroenergije, ostali obnovljivi izvori energije - sunce, vjetar, biomasa, takođe predstavljaju značajnu mogućnost za razvoj malih i srednjih preduzeća“, kazao je Gvozdenović.\nSkupu u Bečićima prisustvovao je i budući predsjedavajući Evropske komisije za energetiku i ministar energetike i rudarstva Srbije Aleksandar Popović.


Novi kreditni aranžman BiH: Glavni uslov gašenje Banke Srpske – Pogodak | www.pogodak.ba\nHome » Novosti » Bosna i Hercegovina » Novi kreditni aranžman BiH: Glavni uslov gašenje Banke Srpske\nNovi kreditni aranžman BiH: Glavni uslov gašenje Banke Srpske\n27. Februara 2016.\t152 Views\nMeđunarodni monetarni fond (MMF) izričito je zatražio od Vlade Republike Srpske da otvori stečaj u Banci Srpske i to postavio kao glavni uslov da BiH dobije novi kreditni aranžman\nPredstavnici Vlade pokušavaju ispregovarati da Banka Srpske ostane u bilo kom obliku, uz obećanje MMF-u da se ona nikada više neće baviti klasičnim bankarstvom, navodi ovaj portal pozivajući se na nezvanične izvore koji ističu da bi se Banka Srpske, prema ponudi Vlade, prestala baviti klasičnim bankarskim poslovima, odnosno ne bi se više bavila plasmanom sredstava pravnim i fizičkim osobama.\nPrema Planu koji će Vlada staviti na sto u pregovorima sa MMF-om, Banka Srpske će se baviti samo finansijskim posredovanjem i platnim prometom za klijente, a u saradnji sa šalterskom službom Pošta Srpske.\nKroz reorganizaciju Banka Srpske bi se poslovno vezala za Pošte Srpske i koristila njihovu mrežu za pružanje usluga platnog prometa.\nOvaj scenario, ukoliko bi ga prihvatio MMF, znači otkazivanje ugovora o zakupu i prodaju poslovnih prostora, te otpuštanja velikog broja radnika Banke Srpske, posebno u gradovima i općinama gdje Pošte imaju svoje šaltere, a imaju ih i u najmanjim mjestima u RS.\nIz Banke Srpske danas je saopćeno da je Agencija za bankarstvo prihvatila predloženi plan akcionara Banke Srpske o reorganizaciji banke u drugu finansijsku organizaciju i zatražila terminske rokove za njegovu realizaciju.\nNavodi se da plan Vlade podrazumijeva “reorganizaciju banke u drugu finansijsku organizaciju koja će se baviti poslovima platnog prometa, a čije bi poslovanje bilo uređeno usvajanjem leks specijalisa, po hitnom postupku”.\nObrazloženje za reorganizaciju je “smanjenja pravnih rizika, obezbjeđivanja istovremenog rješavanja potraživanja svih povjerilaca banke i jednakog tretmana povjerilaca čija su potraživanja u istom isplatnom redu”.\nDodaje se da su o Nacrtu plana reorganizacije Banke konsultovani predstavnici MMF-a, te da od MMF očekuje da na Plan reorganizacije da “dodatnu nezavisnu procjenu održivosti predloženog modela restrukturiranja, a najavljen je nastavak razgovora sa MMF-om po ovom pitanju”.\nU Banci Srpske, koja je nastala od nekadašnje propale Balkan Investment banke, u novembru je uvedena privremena uprava, jer nije radila u skladu sa Zakonom o bankama RS i drugim zakonskim i podzakonskim propisima.\nU toj banci su blokirani depoziti u iznosu od 149,5 milionа KM.\nbankarski sektor bankarstvo banke srpske bih biznis bosna i hercegovina finansije imf krediti mmf monetarni fond republika srpska rs zaduzenja\t2016-02-27


Džonson zahvalio britanskoj vojsci: “Treba da osećate najveći ponos zbog vaših dostignuća” – Naši u svetu\nObjavljeno 29/08/21 u 08:31\nPremijer Velike Britanije Boris DŽonson zahvalio je britanskoj vojsci na “herojskim naporima”, kao i zvaničnicima koji su učestvovali u evakuacijama iz Kabula, nakon što je juče odleteo poslednji britanski avion iz glavnog grada Avganistana.\nPremijer je u saopštenju naveo da će Avganistanci, koji su dovedeni u Veliku Britaniju, sada dobiti zdravstvenu zaštitu, obrazovanje, zaposlenje i smeštaj, kako bi im se pomoglo da se “potpuno integrišu u društvo”, preneo je “Skaj njuz”.\nDŽonson je dodao da svi koji su učestvovali u evakuacijama “treba da osećaju dubok ponos” za ono što su uradili, uključujući i napore tokom britanskog dvadesetogodišnjeg prisustva u Avganistanu.\n“Tokom prethodne dve decenije, više hiljada Britanaca je posvetilo godine svojih života službi u Avganistasnu, neretko u vrlo opasnim uslovima. Konkretno, shvatam da će ovo biti veoma teško vreme za prijatelje i porodice 457 pripadnika koji su izgubili živote u Avganistanu. Hvala vam za sve što ste uradili i bez oklevanja, treba da osećate najveći ponos zbog vaših dostignuća”, izjavio je DŽonson.\nAvganistanBoris DžonsonVelika Britanija\nJako nevreme pogodilo Crnu Goru, poplavljene ulice u Budvi i Podgorici


Horoskop za ponedeljak, 15. april: Lavove muče strahovi, Vage preterano nestrpljive – Ženski kutak\nNe osećate se najbolje, a posla imate preko glave. Niste sposobni da odgovorite na sve obaveze što tokom nedelje može izazvati potpuni pad energije i kolaps. Preraspodelite svoje kapacitete i odložite sve što može da sačeka povoljniji trenutak.\nPreterano ste nestrpljivi, ne iskontrolišete emocije. Neophodno je da pokažete više zahvalnosti za one ljude koji su vas u prošlosti podržavali. Vaša potreba za slobodom može razviti još veću napetost i nervozu u krugu porodice.\nOvaj Mesec astrolozi nazovaju supermesec, jer ima veliki uticaj na sve životne aspekte Ovaj pun Mesec...\nNeko završi fakultet sa 22 godine, a onda tri godine traži posao. Jedan je postao uspešan...\nOVAN Bolje je da budete strpljivi u komunikaciji sa poslovnim okruženjem kako ne bi izazivali probleme.Ukoliko...\nU nastavku pročitajte na šta čovek treba da se osloni kada mu se sve u životu...


Eutanazija i za one koji nisu bolesni?\nV. B. 13. oktobra 2016. 16:38\n„Ljudima koji posle dubokog premišljanja veruju da su proživeli svoj život, treba da se omogući da po strogim uslovima okončaju život na dostojanstven način koji izaberu“, naveli su holandski ministri zdravlja i pravde u zajedničkom saopštenju i pismu upućenom sinoć parlamentu.\nPriznajući da se uverenje da su „završili svoj život“ uglavnom sreće među starijom populacijom, novi zakon bi se odnosio na njih, rekli su ministri ne precizirajući starosno doba ljudi na koje bi se zakon odnosio.\nOvi ljudi „više ne vide smisao svog života, duboko osećaju gubitak nezavisnosti i ostaju izolovani ili usamljeni verovatno i zato što su izgubili životnog partnera“, navode ministri.\nPrema novom predlogu, takozvani „pomoćnik u smrti“ – neko sa zdravstvenom obukom – bi morao da dozvoli samoubistvo uz asistenciju pošto bi isključio mogućnost bilo kakvog tretmana koji bi mogao da nadvlada „želju za smrću“.\nHolandska vlada sada planira da o ovoj ideji razgovara sa zdravstvenim radnicima pre nego što nacrt zakona bude upućen u parlament.


AP: Evropska unija je strateški cilj Srbije, Rusija stvara pritisak\nAmerička agencija AP prenijela je danas izjavu premijerke Srbije, Ane Brnabić, da je cilj Srbije da se pridruži EU, uprkos, kako se navodi, pozivu ministra odbrane Aleksandra Vulina za okretanje Beograda Rusiji.\nBrnabićeva je rekla da Vulin ima pravo na svoje mišljenje, ali da Srbija ima svoj kurs, i da zna šta je njen strateški cilj - "a to je Evropska unija", prenosi AP i ukazuje da je Vulin, za koga kaže da je poznat po svom proruskom stavu, rekao da bi Srbija možda trebalo da promijeni ciljeve svoje spoljne politike ukoliko EU insistira da rješenje kosovskog pitanja bude glavni uslov za njeno članstvo.\nAmerička agencija napominje da Beograd ne priznaje nezavisnost Kosova, proglašenu 2008. godine, kao i da Rusija podržava Srbiju u tom stavu, dok su glavne zapadne zemlje, uključujući SAD, priznale nezavisnost Kosova.\nU tekstu se, takođe, navodi da je Srbiji, za koju AP kaže da je "ključni saveznik Rusije na Balkanu", nevoljno obećan ulazak u EU ukoliko ispuni niz preduslova, među kojima je i "uspostavljanje mira sa kosovskim Albancima".\nPrema ocjeni agencije, izgledan put Srbije prema EU ometen je političkim i propagandnim pritiskom Moskve, čiji je cilj da zadrži region Balkana dalje od NATO i drugih zapadnih organizacija.\nAP, takođe, navodi da u Vladi Srbije ima određen broj "proruski nastrojenih" ministara koji, kako tvrdi, redovno pokušavaju da podriju njen zvanični cilj - pridruživanje EU.\nAgencija dodaje da su na samitu koji se nedavno održao u Sofiji, lideri EU ohrabrili Srbiju i druge balkanske zemlje da ostanu na putu evropskih reformi, ali su bile hladne prema mogućnosti da se ijedna od tih zemalja pridruži Uniji u bliskoj budućnosti.


Politička korupcija ostaje nekažnjena u BiH - Vijesti Srpske – Najnovije vijesti iz Republike Srpske i BIH\nNaslovna Najnovije Politička korupcija ostaje nekažnjena u BiH\nPolitička korupcija ostaje nekažnjena u BiH\n– U Bosni i Hercegovini politička korupcija ostaje nekažnjena, upozoravaju iz Stejt departmenta.\nVlasti u Bosni i Hercegovine slučajeve korupcije u kojima se sumnja na umiješanost političara ne vide kao ozbiljan problem niti se zakoni koji se bave ovim problemom efikasno provode, navedeno je u izvještaju Stejt departmenta o ljudskim pravima za BiH u 2020. godini.\nIstiču da sudovi ne procesuiraju slučajeve visoke korupcije, a i ako dođe do sudskih presuda, one su obično uslovne.\n– U Bosni i Hercegovini politička korupcija ostaje nekažnjena, upozoravaju iz Stejt departmenta. U izvještaju o ljudskim pravima u BiH navode da su prisutni i politički pritisci koji dodatno sprečavaju istraživanje i kažnjavanje političke korupcije.\n– Zvaničnici su često nekažnjeno umiješani u koruptivne aktivnosti, a korupcija je i dalje prisutna u mnogim političkim i ekonomskim institucijama. Korupcija je posebno prisutna u sektorima zdravstva i obrazovanja, javnim nabavkama, lokalnoj upravi, kao i pri procedurama javne administracije.\nIzvještaj je još jednom pokazao da su institucije u Bosni i Hercegovini zarobljene u korupciji, upozoravaju iz organizacija civilnog društva.\nGrađani su ogorčeni, kažu da je evidentno da zakoni za jedne važe dok oni koji imaju političku moć, izbjegavaju svaku vrstu odgovornosti.\nU izvještaju Stejt departmenta se konstatuje i postojanje zloupotrebe policijskih ovlašćenja, što je posebno vidljivo kod kršenja osnovnih ljudskih prava članova grupe Pravda za Davida.\nU oba entiteta i Brčko distriktu su istraživani navodi o policijskim zloupotrebama, izrečene su administrativne sankcije, a predmeti proslijeđeni tužilaštvima. S obzirom na to da nema podataka o ishodima ovih slučajeva, posmatrači smatraju da je policijska nekažnjivost široko rasprostranjena pojava.\nStejt department je upozorio i na česta ometanja rada novinara, kroz političke i finansijske pritiske na medije, kao i ograničavanje pristupa informacijama, posebno tokom trajanja pandemije.


Prevodi sa slovačkog na ruski jezik\nPrevodi sa slovačkog na ruski jezik - Audio verzija\nBesplatni online prevod sa slovačkog na ruski jezik\nZa online prevod sa slovačkog na ruski jezik ne garantujemo kvalitet. Prevod na ovaj način ne može biti 100% tačan. Najbolje je da se obratite našem najbližem centru za tačan prevod.\nOni klijenti koji zahtevaju direktno prevođenje sa slovačkog jezika na ruski za lična, ali i bilo koja druga dokumenta, imaju mogućnost da njihovu kompletnu obradu dobiju u svakoj od preko 20 poslovnica Prevodilačkog centra Akademije Oxford. A kada kažemo kompletnu, to zapravo znači na prvom mestu prevod u pomenutoj kombinaciji jezika, zatim i overu, budući da deo našeg tima čine i prevodioci i sudski tumači za oba jezika. Lična i bilo koja druga dokumenta koja se prevedu i overe pečatom sudskog tumača mogu da se primenjuju u praksi, jer se tako obrađeni sadržaji smatraju pravno važećim. Međutim, u obavezi smo da naglasimo i da postoje određena dokumenta za koja je neophodno izvršiti još jednu vrstu overe, ali se ona ne može uraditi u prostorijama naše poslovnice, uzevši u obzir da prevodilac i sudski tumač nisu za nju zaduženi. U pitanju je stavljanje pečata koji je poznat kao haški ili Apostille, a koji klijenti moraju samostalno da dobiju u nadležnim službama. Za sada, nadležne službe funkcionišu u sklopu osnovnih sudova naše zemlje i preporučuje se da svaki klijent neposredno pre nego što dokumenta donese nama ili dostavi na drugi način na obradu, izvrši i proveru u vezi sa haškim pečatom. A ovo se naglašava zato što se haški pečat, najpre ne stavlja na sva dokumenta, nego samo na tačno određena, sve u skladu sa slovom zakona. Uz to, na sva dokumenta za koja je obavezan ovaj pečat, on može biti stavljen pre nego što prevodioci i sudski tumači počnu sa obradom konkretnog dokumenta ili posle toga. Kada budete dobili sve ove podatke bićete automatski u velikoj prednosti, jer ćete znati da li prvo dokument treba da odnesete u nadležni sud kako bi bio stavljen na njega haški pečat ili ga najpre donosite naše stručnjacima na obradu.\nJoš jedan je vrlo bitan zahtev za sve klijente kojima su potrebni prevodi sa slovačkog jezika na ruski, a odnosi se na pravilo vezano za dostavljanje sadržaja na obradu. Naime, da bi overa sudskog tumača mogla da se izvrši u skladu sa pravilima, zahteva se da klijent na uvid priloži i originalna dokumenta. A to znači da može da ih pošalje preko kurirske službe, te da ih lično donese u jednu od naših poslovnica ili da izvrši slanje originalnih dokumenata preporučenom poštanskom pošiljkom. Kada je u pitanju preuzimanje prevedenih i overenih dokumenata, to može biti izvršeno lično, a klijenti imaju mogućnost i da im se obrađeni sadržaji dostave na bilo koju adresu. Ali, ovom prilikom moraju da imaju na umu da je u pitanju usluga koja nije uračunata u cenu obrade dokumenata, pa oni imaju obavezu da njeno plaćanje izvrše kada budu preuzimali prevedene sadržaje. Plaća se kuriru direktno cena, a ove usluge zavisi od cenovnika kurirske službe koja vrši dostavu.\nPored svih ličnih dokumenata (pasoš, radna dozvola, uverenje o državljanstvu, vozačka dozvola, potvrda o prebivalištu, lična karta, izvod iz matične knjige venčanih, rođenih i umrlih, saobraćajna dozvola i ostala), sudski tumači i prevodioci u navedenoj kombinaciji jezika obrađuju i sve tipove dokumentacija (tehnička, tenderska, poslovna, građevinska i medicinska). Osim što će da urade prevod sa slovačkog jezika na ruski za sva dokumenta koja ulaze u sastav pomenutih tipova dokumentacija, oni će da obrade i sva pravna akta i to počev od različitih tipova ugovora, odnosno licenci, ali i sertifikata, preko punomoćja za zastupanje, sudskih odluka, žalbi i rešenja, pa do tekovina Evropske Unije, sudskih tužbi i presuda.\nIsto tako, mogu da vam ponude i obradu onih dokumenata koja se predaju nadležnim institucijama i to u mnogim situacijama, tako će oni pored obrade potvrda o stanju računa u banci i o visini primanja, odnosno uverenja o nekažnjavanju i saglasnosti za zastupanje, da izvrše i prevod za potvrdu o slobodnom bračnom stanju, uverenje o neosuđivanosti, odnosno za mnoge druge vrste ne samo potvrda i uverenja, već i saglasnosti ali i izjava. Na zahtev klijenata, sudski tumač i prevodilac mogu da u pomenutoj kombinaciji jezika obrade i naučne radove, odnosno diplomske i seminarske, kao i nastavne planove i programe fakulteta, uverenja o položenim ispitima i rezultate naučnih istraživanja, ali i diplome i dodatke diplomi, potvrde o redovnom školovanju i još mnogo nepomenutih dokumenata koja se tiču oblasti nauke, odnosno ona koja su vezana za obrazovanje.\nKlijentima omogućujemo i hitno prevođenje sa slovačkog jezika na ruski za različita dokumenta, a samo u tim situacijama je dozvoljeno da nam na mejl pošaljete sadržaje za koje zahtevate prevod, kako bi naši stručnjaci bili u mogućnosti da što pre započnu njihovu obradu. Podrazumeva se da ste obavezni da izvršite dostavljanje originala na uvid i u ovom slučaju, ali uz zahtev da to bude u najkraćem mogućem roku.\nRadimo i prevod u ovoj kombinaciji jezika za različite programe i aplikacije, zatim za web prodavnice i sajtove, kao i online kataloge i sve ostale sadržaje koji su vezani za oblast interneta. A prevodilac i sudski tumač obrađuju i novinske članke, zatim različite vrste tekstova, kako popularne tako i stručne, odnosno udžbenike, časopise i književna dela. Pored toga, očekuju vas i prevodi sa slovačkog jezika na ruski za reklamne sadržaje svih vrsta, ali i za audio i video materijale (serije, emisije, reklamne poruke, filmovi različitih žanrova i ostalo). A da bismo svim zainteresovanim klijentima omogućili da obrađene sadržaje mogu da prikazuju na svakom mediju, odnosno gde god to žele i to vrlo brzo pošto naši stručnjaci završe njihovu obradu, uz prevođenje sa slovačkog jezika na ruski za pomenute materijale nudimo im i titlovanje i sinhronizovanje.\nSpecijalizovani smo i za usmeni prevod sa slovačkog jezika na ruski, a prevodioci i sudski tumači mogu da izvrše ne samo simultano i konsekutivno prevođenje u ovoj kombinaciji, već i da pruže uslugu posebne vrste usmenog prevoda, koja je označena kao šapatno. Takođe smo u prilici i da zainteresovanim klijentima ponudimo iznajmljivanje opreme za simultano prevođenje i to po vrlo povoljnim cenama. Radimo i redakturu kada je to potrebno, budući da deo našeg tima čine i profesionalni korektor i lektor, koji će u optimalnom roku da u neprofesionalno prevedenim sadržajima isprave sve postojeće greške i prilagode ih duhu ruskog jezika.\nSve one sadržaje za koje nije potrebno izvršiti overu sudskog tumača možete ne samo da pošaljete na obradu preko mejla, već i da ih isto tako dobijete po završetku prevoda.\nPrevod političkih tekstova sa slovačkog jezika na ruski\nKada su klijentima potrebni direktni prevodi tekstova čije tema vezana za oblast politike sa slovačkog na ruski jezik, tu su sudski tumači i prevodioci Akademije Oxford da u potpunosti ispune njihove zahteve. Naši stručnjaci mogu, podjednako kvalitetno da obrade i tekstove koji su stručni, ali i sve one koji će biti plasirani široj javnosti i to po sasvim sigurno najpovoljnijim cenama. Oni, takođe u pomenutoj kombinaciji jezika obrađuju i tekstove druge tematike, a prvenstveno one koji su vezani za oblast turizma, ekonomije i prava, kao i tekstove čija tema se odnosi na oblast medicine, psihologije, farmacije, sociologije, marketinga i obrazovanja, ali i one koji su vezani za građevinsku industriju. U optimalnom roku ćemo da uradimo i prevod sa slovačkog na ruski jezik za tekstove vezane za oblast komunikologije, odnosno ekologije i zaštite životne sredine, a zatim i obrazovanja, informacionih tehnologija i još mnogih naučnih disciplina i to kako onih koje spadaju u red društvenih nauka, tako i onih koje su vezane za prirodne nauke. Uz to, klijenti koji zahtevaju obradu ovih sadržaja su u prednosti jer mogu čitavu komunikaciju sa našim stručnjacima da izvrše putem mejla, to jest i da pošalju tekstove na prevod, ali i da ih dobiju na taj način po završetku obrade.\nKako su prevodilac i sudski tumač specijalizovani i za simultano, odnosno konsekutivno, kao i za prevod uz pomoć šapata sa slovačkog na ruski jezik, to je vrlo važno da nam prilikom organizovanja događaja za koji zahtevate uslugu usmenog prevoda u navedenoj kombinaciji jezika, dostavite i sve bitne informacije o njegovoj organizaciji. A to na prvom mestu podrazumeva podatke o broju učesnika, prostoru u kome bi trebalo da se taj događaj održi, kao i od njegovom trajanju i uopšteno, detalje vezane za princip organizacije, kako bismo mogli da pripremimo ponudu za ovu uslugu. Inače, u svim onim prilikama kada je poželjno da se za neki događaj pri primeni baš ta vrsta prevoda, klijentima nudimo i iznajmljivanje opreme za simultano prevođenje. U pitanju je oprema najnovije generacije, a cenom njenog iznajmljivanje ćete sasvim sigurno biti i više nego zadovoljni, jer spada u red najpovoljnijih na celom tržištu.\nSudski tumači i prevodioci, uz sve to mogu da na zahtev klijenata izvrše i direktno prevođenje sa slovačkog na ruski jezik za dela književnosti i to kako za beletristiku, tako i za romane, odnosno poetska, kao i prozna i mnoga druga književna dela. Takođe, obrađujemo i udžbenike, kao i ilustrovane i stručne, ali i dečije i sve druge vrste časopisa, ali i novinske članke. A sve pomenute sadržaje možete da nam pošaljete na obradu elektronskim putem, to jest da ih skenirate i pošaljete na zvaničan mejl Prevodilačkog centra Akademije Oxford. Onog trenutka kada sudski tumač i prevodilac budu izvršili vaše zahteve, odnosno preveli dostavljene sadržaje, možemo i mi vama isto tako da ih pošaljemo.\nPrevodi dokumentacije za tendere sa slovačkog na ruski jezik\nKada vam je potrebno prevođenje tenderske dokumentacije sa slovačkog jezika na ruski, morate znati da jedini pravno važeći dokument koji je preveden, zapravo podrazumeva i overu pečatom sudskog tumača, a što je usluga koju će da vam pruže stručnjaci u okviru svake poslovnice Prevodilačkog centra Akademije Oxford, budući da su tu i prevodioci i sudski tumači. Tako ćete uštedeti ne samo svoje vreme, jer ćete na jednom mestu dobiti kompletno obrađenu dokumentaciju za tendere, već i svoj novac, ali uz uslov da ispoštujete određena pravila. Pod tim se misli prvenstveno na dostavljanje originalnih dokumenata na uvid, a zatim i na proveru u nadležnim institucijama u vezi sa overavanjem haškim, to jest pečatom koji je poznat kao Apostille, jer ova vrsta overe nije u nadležnosti stručnjaka Akademije Oxford.\nOsim tenderske dokumentacije, u navedenoj kombinaciji jezika obrađujemo i ostale tipove dokumenata i dokumentacija, te vam nudimo prevođenje sa slovačkog jezika na ruski između ostalog i za medicinsku, odnosno građevinsku, kao i poslovnu i tehničku dokumentaciju. Zapravo to znači da će sudski tumač i prevodilac osim lekarskih nalaza i dokumentacije o medicinskim proizvodima, te specifikacija farmaceutskih proizvoda, da obrade i uputstva za lekove i karakteristike proizvoda, zatim laboratorijske analize tehničkih uzoraka, odnosno deklaracije proizvoda, kao i uputstva za rukovanje. Naravno, možemo da uradimo i prevod u pomenutoj kombinaciji i za sve vrste poslovnih izveštaja, odnosno za fakture i osnivački akt preduzeća, ali i za rešenja o osnivanju pravnih lica, statute preduzeća, poslovne odluke i za još mnoga nepomenuta dokumenta koja se svrstavaju u sve navedene tipove dokumentacija.\nSem toga, prevodioci i sudski tumači u optimalnom roku rade prevod sa slovačkog jezika na ruski i za dokumenta koja se podnose nadležnim službama, odnosno obrađuju kako različite vrste izjava i uverenja, tako i saglasnosti, kao i potvrda (saglasnost za zastupanje, potvrda o visini primanja, uverenje o nekažnjavanju, potvrda o stanju računa u banci i o slobodnom bračnom stanju, uverenje o neneosuđivanosti i ostala dokumenta tog tipa).\nMožemo da prevedemo i sva pravna akta, počev od punomoćja za zastupanje i ugovora, preko sudskih presuda, licenci i tekovina Evropske Unije, pa do sudskih odluka i svih vrsta sertifikata, zatim sudskih žalbi, tužbi i rešenja. Takođe, onda kada je to potrebno našim klijentima možemo da im omogućimo i obradu ličnih dokumenata, tako da ih kod nas očekuju prevodi sa slovačkog jezika na ruski ne samo za ličnu kartu, pasoš i uverenje o državljanstvu, odnosno krštenicu, već i za potvrdu o prebivalištu, zatim radnu i dozvolu za boravak, ali i za izvod iz matične knjige umrlih i venčanih, odnosno saobraćajnu dozvolu i za još mnoga druga dokumenta koja sada nismo pomenuli, a spadaju u lična.\nU skladu sa zahtevima klijenata, sudski tumači i prevodioci u ovoj kombinaciji jezika obrađuju i diplome i dodatke diplomi, naučne patente, odnosno radove, kao i svedočanstva o završenim razredima osnovnih i srednjih škola, ali i potvrde o redovnom školovanju, uverenja o položenim ispitima, te prepise ocena i još mnogo drugih dokumenata i ostalih sadržaja koji se tiču obrazovanja ili nauke.\nPrevođenje radijskih i televizijskih emisija sa slovačkog na ruski jezik\nObrada emisija različite sadržine, koje vrše prevodioci i sudski tumači Akademije Oxford uključuju i angažovanje njihovih kolega koji su zaduženi za njihovo titlovanje ili sinhronizovanje, a u zavisnosti od toga da li su u pitanju prevodi sa slovačkog jezika na ruski za radijske ili televizijske sadržaje. Upravo zahvaljujući tome, naši klijenti dobijaju kompletnu obradu svih video i audio materijala, jer naši stručnjaci osim pomenutih vrsta emisija, obrađuju i filmove bilo kog žanra, odnosno reklamne poruke, serije i mnoge druge sadržaje.\nOni, takođe na vaš zahtev mogu da izvrše i prevod sa slovačkog jezika na ruski za reklamne letke i flajere, odnosno za mnoge druge sadržaje namenjene reklamiranju, poput na primer kataloga, plakata i brošura, odnosno vizit kartica, PR tekstova i drugih. Moramo da naglasimo i to da sudski tumač i prevodilac koji su zaduženi za izvršenje ove usluge, imaju dovoljno iskustva u obradi takvih materijala, tako da će na adekvatan način i da prilagode originalnu reklamnu poruku duhu ciljanog jezika, odnosno u ovom slučaju ruskog, čime će postići osnovni cilj prevođenja reklamnih materijala, jer će potencijalnim klijentima koji se služe ruskim jezikom, odnosno kojima je on maternji, pružiti priliku da se sa određenim proizvodom ili uslugom koja se kroz ove sadržaje reklamira upoznaju na najbolji način, a kako da bi uskoro počeli da ih kupuju ili koriste.\nAko ste prevođenje sa slovačkog na ruski jezik za različite vrste sadržaja imali prilike da date bilo kome drugom, ali ste tada dobili nekvalitetno prevedene sadržaje, naši korektori i lektori će vrlo rado da izvrše sve potrebne ispravke, odnosno da vam ponude i uslugu njihove redakture, kako biste imali profesionalno urađene prevode.\nSudski tumači i prevodioci su usmereni i na profesionalnom prevod sa slovačkog jezika na ruski za sve vrste sadržaja iz oblasti interneta, tako da će osim web sajtova, oni da obrade i online kataloge, odnosno programe bilo koje vrste, zatim web prodavnice, aplikacije i druge slične materijale. A kada budu prevodili ove sadržaje, rukovodiće se pravilima SEO (Search Engine Optimisation), koja će da implementiraju u prevode i na taj način omoguće internet pretraživačima da ih vrlo brzo prepoznaju kao originalne, a što će se odraziti pozitivno i na njihovu poziciju u okviru celokupne internet pretrage.\nPoslovnica slovački na ruski ruski na slovački


Sistemska nekažnjivost zločina - Ozonpress :: internet portal\nTag: nekažnjivost, ratni zločini\nIzvršna direktorka Fonda za humanitarno pravo (FHP) Sandra Orlović ocenila je da u Srbiji sve više preovlađuje sistemska nekažnjivost za ratne zločine i da je zato, zbog brojnih neprocesuiranih počinilaca, potrebna „dramatična promena odnosa institucija prema procesuiranju ratnih zločina“.\nOrlović je, na predstavljanju dosijea „Operacija Reka“, koji je FHP sačinio o zločinu ubistva najmanje 350 albanskih civila krajem aprila 1999. godine u selima kod Đakovice, rekla da je Fond identifikovao 10 vojnih i policijskih jedinica, koje su u tome učestvovale.\nPrema njenim rečima, postoje podaci i dokazi za više od 20 pojedinaca, čiju bi ulogu nadležne institucije morale profesionalno i temeljno da ispitaju.\nNeki od njih su i danas na važnim pozicijama vlasti, u Skupštini, Žandarmeriji, Vojsci i Ministarstvu unutrašnjih poslova, rekla je Orlović.\nPred Haškim tribunalom, zbog zločina kod Đakovice, osuđeni su tadašnji vojni, policijski i politički rukovodioci Srbije, ukazala je Orlović i podsetila da su u masovnim grobnicama u Batajnici pronađena i tela Albanaca ubijenih u toj akciji.\nOna je ulogu najistaknutijeg učesnika u toj operaciji pripisala poslaniku u Skupštini Srbije Momiru Stojanoviću, u to vreme načelniku bezbednosti Prištinskog korpusa VJ.\nOrlović tvrdi da je Stojanović inicirao tu akciju, u znak odmazde za ubistvo četiri policajca, da je komandovao 52. bataljonom Vojne policije, koji je u akciji učestvovao, i da nije sproveo istragu o zločinu, iako mu je funkcija to nalagala.\nUkazujući da je Stojanović u grupi od 17 osoba za kojima je, zbog zločina na Kosovu, raspisana poternica preko Interpola, Orlović je ocenila da je ta poternica „u našoj javnosti potpuno obesmišljena“.\nPrema njenim rečima, ministarstva odbrane i unutrašnjih poslova odbila su da dostave podatke o tome da li se lica, za koja FHP smatra da su učestvovala u zločinu, i dalje nalaze u institucijama države.


Pravnik odgovara Archives - Page 2 of 5 - Poslovi Infostud\nU jednom od prethodnih tekstova detaljno smo analizirali novine u utvrđivanju bolovanja od strane lekara i lekarskih komisija Republičkog fonda za zdravstveno osiguranje, kao i u izračunavanju naknade zarade za vreme bolovanja, koje su nastale dana 11. aprila 2019. godine stupanjem na snagu novog Zakona o zdravstvenom osiguranju. Navedeni propis uvodi brojne promene vezane za […]\nU prethodnom tekstu govorili smo o sticanju prava na korišćenje godišnjeg odmora, dužini godišnjeg odmora i načinu utvrđivanja srazmernog dela godišnjeg odmora. U ovom tekstu posebno ćemo se osvrnuti na korišćenje godišnjeg odmora u delovima i generalno na raspored korišćenja godišnjeg odmora. Korišćenje godišnjeg odmora u delovima Po Zakonu o radu godišnji odmor koristi se […]\nUslovi rada primarno se uređuju ugovorom o radu između poslodavca i zaposlenog. Kako je trajnost važno obeležje radnog odnosa, sasvim je prirodno da se često menjaju okolnosti na poslu, što iziskuje promenu odredbi ugovora o radu. U takvim situacijama poslodavac može zaposlenom da ponudi izmenu ugovorenih uslova rada, odnosno aneks ugovora o radu. Zakonski uslovi […]\nZakon o radu sadrži posebno poglavlje kojim se uređuju odmori i odsustva, kao važna skupina prava radnika iz radnog odnosa. Poslodavci su navedenim zakonskim odredbama obavezani da svojim zaposlenima obezbede odmor u toku dnevnog rada, odmor između dva radna dana, nedeljni odmor i godišnji odmor. Zakon propisuje minimum za svaku od ovih vrsta odmora, koji […]\nRadno vreme definisano je domaćim Zakonom o radu kao „vremenski period u kome je zaposleni dužan, odnosno raspoloživ da obavlja poslove prema nalozima poslodavca, na mestu gde se poslovi obavljaju, u skladu sa zakonom“, što je u skladu sa pojmom radnog vremena u zemljama Evropske unije. Vreme koje zaposleni u toku pripravnosti provede u obavljanju […]\nU prethodnim tekstovima već smo se bavili temama stečajnog postupka i ostvarivanja prava na novčanu naknadu za vreme nezaposlenosti. U ovom tekstu objedinjujemo razmatranje ostvarivanja svih prava zaposlenih prilikom prestanka rada poslodavca, sa posebnim osvrtom na prava trudnica i porodilja. Prestanak rada poslodavca U situacijama kada zaposlеnom prеstajе radni odnos nеzavisno od njеgovе voljе ili […]\nUTVRĐIVANJE I OBRAČUN BOLOVANJA PO NOVOM ZAKONU Dana 11. aprila 2019. godine stupio je na snagu novi Zakon o zdravstvenom osiguranju u okviru kojeg su predviđene brojne novine vezane za utvrđivanje privremene sprečenosti za rad (takozvano bolovanje) i obračun naknade zarade za vreme privremene sprečenosti za rad. Pokušaćemo ovim tekstom da ukažemo na sve ono […]


BiH: Dileme oko lične karte državljana BiH\nU izmjenama zakona o ličnoj karti političari u BiH vide šansu za promoviranje političkih ciljeva što je, prema mišljenju analitičara, još jedan u nizu pokušaja blokade ove zemlje na evropskom putu.\nPrema predloženim izmjenama Zakona o ličnoj karti državljana BiH, na zahtjev građana u ličnoj karti bilo bi navedeno i entitetsko državljanstvo, dok bi podaci bili napisani i ćiriličnim pismom. Važeći Zakon o ličnoj karti državljana BiH nametnuo je visoki predstavnik 2002. godine. Osnovni podaci u ovom identifikacijskom dokumentu napisani su latinicom, a pored mjesta rođenja i izdavanja lične karte, navedeno je i državljanstvo BiH.Poslanik u Državnom parlamentu Lazar Prodanović smatra da su ta rješenja neustavna „jer je i ćirilica zvanično pismo u BiH“. „Neustavno je i to što do sada u ličnoj karti državljana BiH nije bilo navedeno i državljanstvo entiteta koje je definirano Ustavom BiH“, kaže Prodanović. Ako se usvoje prijedlozi iz Republike Srpske (RS), u BiH bi od 2013. godine moglo biti više različitih verzija jednog identifikacijskog dokumenta.\nBožo Ljubić: „Entitetsko državljanstvo i ćirilica nisu sporni“\nČlan Kolegija Predstavničkog doma državnog Parlamenta Božo Ljubić podržava zahtjeve poslanika iz RS-a iako ne namjerava iskoristiti sve pogodnosti predloženih zakonskih izmjena. „Ja ne želim da na mojoj ličnoj karti piše državljanstvo entiteta, ali dopuštam da, na iskaznicama onih koji to žele, na poleđini bude navedeno i entitetsko državljanstvo. Isto tako ne vidim ništa sporno ni u slučaju upotrebe ćirilice“, kaže Ljubić.\nPredsjednik Ustavno-pravne komisije Parlamenta BiH Šefik Džaferović nije ubijeđen da će identifikacijski dokumenti sa mnoštvom različitih podataka biti funkcionalni i smatra da bi bilo dobro čuti i mišljenje Evropske komisije. „Nama treba lična karta koja će biti validan dokument i za međunarodni saobraćaj, a nisam siguran da je to ovo rješenje. Trebamo razmijeniti mišljenja sa Evropskom komisijom i vidjeti kakva je praksa zemalja regije“, tvrdi Džaferović.\nPovratak unazad i blokada BiH na evropskom putu\nPredsjedavajući Predstavničkog doma Parlamenta BiH Denis Bećirović smatra da je zahtjev za unošenje entitetskog državljanstva „povratak unazad“ za šta u ovom domu „nema parlamentarne većine“. Predsjednik Helsinškog odbora za ljudska prava RS-a Branko Todorović kaže da građanima treba brz dogovor i funkcionalna lična karta, a ne maratonska rasprava kakva je ovom društvu svojevremeno priređena u slučaju pasoša.\n„Očito postoji želja da se blokira evropski put BiH. U ovoj zemlji i banalna pitanja lako postaju teme oko kojih se pažnja javnosti vrti mjesecima kako se ne bi razmišljalo o lošoj ekonomskoj situaciji, nezaposlenosti ili siromaštvu“, kaže Todorović. Na izmjene i dopune zakona o ličnoj karti te prebivalištu i boravištu građana BiH pozvao je i specijalni predstavnik Evropske unije Peter Sorensen, jer je uvođenje biometrijskih ličnih karata „u skladu sa novim sigurnosnim zahtjevima“.\nObjavio: Pet, 09/12/2011 - 09:46


Iz FUCZ tvrde: Sve po procedurama, Fikret Hodžić dao najbolju ponudu\nISTRAGA U TOKU Pomoćnica direktora u sektoru za računovodstveno-finansijske poslove, javne nabavke i skladištenje Sanita Alagić\nSaglasnosti sve postoje, od Federalnog štaba civilne zaštite do Vlade Federacije\nISTRAGA U TOKU Iz FUCZ tvrde: Sve po procedurama, Fikret Hodžić dao najbolju ponudu\nPodsjetimo, riječ je o kompaniji iz Srebrenice, koja se bavi proizvodnjom maline, a koja je angažirana za nabavku 100 respiratora za potrebe zdravstvenog sistema FBiH u vrijednosti od 10,5 miliona maraka. Firma je u vlasništvu TV voditelja Fikreta Hodžića.\n- Federalni štab civilne zaštite donio je odluku o nabavci potrebne medicinske opreme, izvršila je nabavku Vlada FBiH po osnovu odluke o davanju prethodne saglasnosti na odluku FŠCZ, zatim o izdvajanju sredstava iz rezerve budžeta za 2020. godinu - rekla je Alagić.\nAlagić navodi da je nabavka išla prema procedurama, odnosno preko Agencije za lijekove. Ona je navela da su odluke o nabavci svih sredstava i opreme delegirane na FŠCZ i da su sve jednoglasno usvojene.\n- Saglasnosti sve postoje, od Federalnog štaba civilne zaštite do Vlade Federacije. Možemo dostaviti pismeno koliko smo ponuda imali i da sve su ponude otprilike značile da su mogu dostaviti do decembra, ovo je bila jedina forma koja je uspjela i nabaviti iz Kine respiratore i dostaviti ih u propisanom roku do konca aprila - rekla je Alagić.\nIz verifikacionog laboratorija "Verlab" za "Avaz" su pojasnili da se radi o modelu respiratora koji se uglavnom koristi u hitnim slučajevima i u hitnim kolima te da se ne koristi na odjeljenjima intenzivne njege.\n"Avaz" je u posjedu i fakture za 100 respiratora koje je rezervirala također jedna kompanija i zatražila potpuni obračun. Oni su, prema dokumentima, za 100 respiratora iste marke dobili odgovor da koštaju 3,5 miliona dolara (6,3 miliona KM). U fakturi se navodi da jedan respirator - ventilator košta 35.000 dolara.\nU istragu o nabavci respiratora uključeni su Tužilaštvo KS i SIPA.\n28.04.2020 u 14:50\nSanita Alagić Srebrena malina Fikret Hodžić Respiratori


Đurić: Da li će Kurti ili Murti da formira vlast svejedno, svi su separatisti – Borba\nĐurić: Da li će Kurti ili Murti da formira vlast svejedno, svi su separatisti\nAlbanci sa Kosova i Metohije nisu složni kao što su nekada bili, kaže direktor Kancelarije za Kosovo i Metohiju Marko Đurić i ističe da za Srbe nije bitno ko će formirati vladu, već da su okupljeni oko “monolitnog bloka Srpske liste”.\nĐurić je za televiziju Pink rekao da se ne raduje “što su se oni međusobno zakrvili”, pošto se, navodi, ta vrsta konflikta na ovaj ili onaj način uvijek prelije na Srbe na KiM.\n“Ali to da li će Kurti ili Murti da formira vladu na kraju svi su separatisti. Ono što je nama važno jeste da imamo Srbe okupljene oko jednog monolitnog bloka koji ne može niko da dijeli”, dodao je on, naglašavajući da je Srpska lista osvojila 10 od 10 mandata rezervisanih za Srbe.\nĐurić kaže da je činjenica da Albanci nisu složni kao što su bili nekada i da su se strahovito promijenili kao društvo i dodaje da to potvrđuju i brojke: 2001. godine je na KiM rođeno 60.000 beba, 2014. godine 32.000, a 2018. godine 22.000.\nGovoreći o napadu na Slavka Simića, potpredsjednika skupštine Kosova i člana Predsedništva SL, Đurić je rekao da je to napad na viđenog Srbina ispred porodične kuće, koji je prethodno bio zastrašivan, ali i da su takvi incidenti nažalost svakodnevica za Srbe na KiM.\n“Slavko Simić je prije napada snažno govorio o tome moraju da se zaustave progoni Srba i kako nije prihvatljivo da se vrše pritisci na Srpsku listu, ali čuo sam se sa njim i složili smo se da ovo ne sme da nas omete u onome što je naš posao, a to je da budemo sa narodom na KiM i rješavamo njihove probleme”, rekao je Đurić.\nOn je podsjetio i da je ovih dana dvogodišnjica još uvijek nerazjašnjenog ubistva Olivera Ivanovića, lidera Građanske inicijative SDP i rekao da nas takvi događaji uvijek opomenu koliko je opasno biti srpski predstavnik i zastupati srpske interese u uslovima u kojima nema bezbjednosti i odgovornosti za zločine.\n“Stranci deklarativno to osude, pa čak i Priština, ali nikad nema epiloga”, naglasio je Đurić.\nVulin: “Republika Srpska kao srpski odgovor započetom ponavljanju jasenovačkog genocida”


Delfini mogu da osete trudnoću kod žena? - Bebac.com\n29.07.2020. / Izvor: Bebac.com\nDelfini i trudnice - postoji neka tajna veza\nPoznato je da delfini imaju posebnu vezu s ljudima, a naučnici smatraju da zahvaljujući eholokaciji možda znaju o nama i više nego što smo mislili.\nPrimećeno je da ukoliko se u grupi ljudi nađe trudnica, delfini to osete i plivaju baš ka njoj. Kada su naučnici primetili ovaj fenomen sproveli su istraživanje kako bi ispitali da li eholokacija pomaže delfinima da registruju postojanje ljudskog fetusa u blizini.\n„Mislim da je veoma moguće da delfini 'detektuju' fetuse“, objašnjava Lori Marino, neurolog Univerziteta „Emori“ u Atlanti, prenosi nationalgeographic. „Ipak, neophodna su dalja istraživanja kako bismo mogli da damo konačan sud.“\nKako ističe Marinova, zabeleženi su slučajevi da delfini primećuju i rak kod ljudi, ali nema dovoljno istraživanja koja bi potvrdila da je to moguće, baš kao ni za terapeutsko dejstvo druženja s delfinima.\nOdavno je poznato da delfini stvaraju odličnu vizuelnu sliku na osnovu akustične, dodaje Marinova, i obrnuto. Kada žele da komuniciraju s drugim pripadnicima svoje vrste ili su samo radoznali, delfini stavljaju prednji deo glave na ono što ih interesuje i ispuštaju misteriozne zvukove koji se vezuju za koncentrisanu eholokaciju. Isto čine i kada se nađu u blizini trudne žene.\nDa li je moguće da delfini „vide“ ultrazvučnu sliku bebe?\nDr Malkolm Nikolson, profesor Univerziteta u Glazgovu, slaže se s Marinovom u tome da je moguće da delfini prepoznaju drugo stanje kod ljudi jer je istraživanjem utvrđeno da delfini mogu da vide oblik predmeta koji se nalazi u neprozirnoj kutiji. Međutim, veterinar Majk Volš s Univerziteta na Floridi, ističe da, iako je sasvim logično da onda delfini mogu da vide razlike u ljudima, ova morska bića možda ne znaju šta je to u ženi što je čini drugačijom od ostalih oko nje.\nPogledajte kako izgleda rađanje delfina\nSlavni fudbaler postao otac - četvrti put!


Zvizdić: Genocid treba prihvatiti kao historijski dokazanu činjenicu - Bportal.ba - Najvažnije vijesti iz BiH\nPredsjedavajući Vijeća ministara Bosne i Hercegovine Denis Zvizdić izjavio je danas u Potočarima da genocid u Srebrenici treba prihvatiti kao historijski dokazanu činjenicu potvrđenu na međunarodnim sudovima jer je priznanje krivice, ne kolektivne nego individualne, preduvjet za povećanje povjerenja i pomirenja unutar BiH i čitavog regiona.\n– Tada je za samo nekoliko dana ubijeno više od 8.000 nevinih civila i dok čitav civilizirani svijet obilježava genocid u Srebrenici istovremeno ovdje u BiH i Srebrenici imamo negiranje genocida i veličanje raznih zločinaca i planera jednog od najvećih zločina poslije Drugog svjetskog rata na tlu Evrope – istakao je Zvizdić.\nDodao je da bi svi koji daju radikalne izjave morali imati na umu porodice žrtava i njihov bol.\nNakon današnje zajedničke dženaze i ukopa broj žrtava koje će posljednje počivalište naći u Memorijalnom centru u Potočarima bit će 6.643, a traga se za još oko 1.000 osoba koje se vode kao nestale.\nOznačeno: denis zvizdić, genocid u srebrenici, potočari\nŠefik Džaferović, član Predsjedništva Bosne i Hercegovine, izjavio je danas da očekuje prije dvije najavljene sjednice Predsjedništva, da dođe do usaglašavanja sadržaja ANP-a te da taj dokument konačno i bude poslan u sjedište NATO-a. -Očekujem da se do održavanja redovne i vanredne sjednice Predsjedništva BiH, zakazanih za 20. august, postigne kompromis o sadržaju i slanju […]\nSalkić: Usvojiti i rezoluciju UN-a o zabrani negiranja genocida u Srebrenici


NIČIĆ: Apelujem na razumne ljude da se uzdrže i ne nasedaju, a posebno ne odgovaraju nasiljem na nasilje – Zajecarci\nNIČIĆ: Apelujem na razumne ljude da se uzdrže i ne nasedaju, a posebno ne odgovaraju nasiljem na nasilje\nČlan Predsedništva SNS i gradonačelnik Zaječara Boško Ničić, izdao je saopštenje u kome najoštrije osuđuje nasilne proteste koji se već dva dana dešavaju na ulicama najvećih gradova Srbije. Saopštenje prenosimo u celosti:\n„Kao neko ko je već tridesetak godina u politici, i u vlasti i u opoziciji, zgrožen sam scenama huliganstva i nasiljem koje, već dva dana, gledam na ulicama naših najvećih gradova. Bio sam organizator i “vođa”, u pretekle tri decenije, brojnih protesta ne dozvoljavajući nikada i nikome, ko je želeo sa mnom, da nasilno upada u institucije, fizički se obračunava sa policijom ili bilo kojim političkim neistomišljenikom.\nVođen tom idejom, ubeđen da je Srbija zemlja razumnih, poštenih i časnih ljudi, a ne kriminalaca, huligana i fašističkih “osvetnika”, želim da kao čovek i političar pozovem ogromnu većinu razumnih ljudi u našoj zemlji da, pre svega ignorisanjem huligana, stanu na put ovom zlu koje pokušava nasiljem da se dočepa vlasti. Propustivši priliku da na demokratskim izborima izađu i pokažu svoju snagu, a debelo materijalno i logistički podupreti sa strane, koristeći danonoćnu i iscrpljujuću borbu države sa pošasti virusa covid-19, sada ogoljenim nasiljem pokušavaju da sprovedu scenario nasilnog preuzimanja vlasti. Terorom nad svima koji ne misle kao oni, ove razularene horde nasrću ne samo na institucije, objekte i bezbedonosne snage države već na same temelje demokratije u našoj zemlji. Cilj im je, iako to mnogi ne vide ali obični građani dobro osećaju i razumeju, da za interese onih koji ih finansiraju i logistički opremaju, oslabe pregovaračke pozicije Srbije i predsednika Vučića pred sve ono što nas ovih dana i u budućnosti očekuje. Vreme je da razumni ljudi, mladi, očevi, majke, deke i bake, zarad svoje dece i budućnosti ove naše Srbije, odlučno ali nenasilno, kažu ne huliganstvu, nasilništvu uvijenom u oblande borbe za “ljudska prava i golu egzistenciju” i bezumnom divljanju isfrustriranih političkih patuljaka koji su oko sebe okupili najekstremnije navijačke horde, narko dilere i prestupnike“, istakao je Ničić u saopštenju za javnost i dodao:\n„Kao otac, a uskoro i deda, apelujem na one ljude, pre svega mlade, da svoje ponekad i opravdano nezadovoljstvo, usmere na zajedničko rešavanje problema u društvu razgovorom i radom, a ne pridruživanjem onima kojima do njih uopšte nije stalo već do toga da, nasiljem i koristeći ih kao “topovsko meso”, zasednu u fotelje i nastave, uz pomoć inostranih mentora, čerupanje Srbije. Sada, kada smo digli glavu i postajemo ekonomski i vojni lider u regionu, oni kojima to ne odgovara probudili su svoje “spavače” i naterali ih da pokušaju da nam od zemlje naprave “ratnu zonu”. Neredi i mučne scene na ulicama gradova Srbije, što smo u prilično smešnom izdanju imali priliku da vidimo sinoć i u Zaječaru, imaju samo jedan cilj – obrukati i oslabiti Srbiju pred svetom. Po stoti put ponavljam da sam i sam pristalica toga da svaki građanin, u skladu sa zakonom, ima prava na iskazivanje nezadovoljstva, ali da niko nema prava da kamenicama, “molotovljevim koktelima”, motkama, bakljama …nasrće na ustanove, državne organe i ugrožava institucije države i ličnu bezbednost bilo koga. Ponajmanje prava da nam drže lekcije o demokratiji i vođenju države imaju oni kojima gazde sede u stranim ambasadama i , uz časicu viskija, konjaka ili votke, diriguju njihove poteze. Lično meni je dobro poznat scenario koji sprovode ali, kao direktnom akteru toga, tada relativno mladom čoveku, poznate su mi i pogubne posledice takvog scenarija. Zato i apelujem na razumne ljude da se uzdrže i ne nasedaju, a posebno ne odgovaraju, nasiljem na nasilje, ali i da ne dozvole da im huligani u budućnosti “kroje sudbinu”. Naša zemlja je, u narednom periodu, pred velikim izazovima borbe za naše Kosovo, za očuvanje ekonomske stabilnosti ali i za očuvanje zdravlja i života njenih građana. Naša Srbija će, kao i mnogo puta u istoriji, pobediti, a marionete stranih gazda ogoliti i pokazati svoje pravo lice, koje već dva dana vidimo na ulicama nekih gradova u njoj. Dajući punu podršku naporima predsednika Vučića da u pregovorima, koje danas započinje, očuva suverenitet i ekonomsku snagu Srbije, sa ponosom, na kraju mogu reći samo jedno, ŽIVELA SRBIJA !!! Srbija hrabrih, radnih i poštenih ljudi a ne Srbija rušilačkih hordi i Ljotićevskih i fašističkih sledbenika“.